cyanic-selkie/wikianc huggingface dataset:
എസ്.എൻ.സി. ലാവലിൻ കേസ്
വരദാചാരിയുടെ തല
പി.എസ്.പി. പദ്ധതികളുടെ പുനരുദ്ധാരണപ്രവർത്തനങ്ങൾക്ക് എസ്.എൻ.സി.-ലാവലിനുമായുള്ള ഇടപാടിനെ എതിർത്ത അന്നത്തെ ധനകാര്യ പ്രിൻസിപ്പൽ സെക്രട്ടറി വരദാചാരിയുടെ തല പരിശോധിക്കണം എന്ന് പിണറായി വിജയൻ ഫയലിൽ എഴുതി എന്നൊരു ആരോപണം 2003-ൽ ഉയർന്നത് വലിയൊരു വിവാദത്തിന് തിരി കൊളുത്തുകയുണ്ടായി. പക്ഷെ പ്രസ്തുത പരാമർശം നടത്തിയത് പി.എസ്.പി. പദ്ധതികളുടെ പശ്ചാത്തലത്തിൽ അല്ലെന്നും സഹകരണ മന്ത്രിയെന്ന നിലയിൽ ആ വകുപ്പിന്റെ ചുമതലകളുമായി ബന്ധപ്പെട്ട് വന്നതാണ് ഇതെന്നും അന്വേഷണ സംഘത്തിന് ഒമ്പതാം പ്രതിയെന്ന നിലയ്ക്ക് പിണറായി വിജയൻ നൽകിയ വിശദീകരണത്തിൽ വ്യക്തമാക്കുകയുണ്ടായി. ആ കാലഘട്ടത്തിൽ പ്രസ്തുത പരാമർശത്തെക്കുറിച്ച് പത്രങ്ങളിൽ വന്ന വാർത്തകളും പിണറായി വിജയന്റെ അവകാശവാദത്തെ സാധൂകരിക്കുന്നവയാണ്.
വിമർശനങ്ങൾ
2021 ഓഗസ്റ്റ് 10 വരെ തുടർച്ചയായി 28 തവണ കേസ് പരിഗണനക്കെടുക്കാതെ മാറ്റിവച്ചതിനെ തുടർന്ന് രാജ്യത്തെ നീതിന്യായ വ്യവസ്ഥക്കെതിരെ അതിനിശിതമായ വിമർശനങ്ങളാണ് ഉയരുന്നത്. ക്രൈം വാരിക ചീഫ് എഡിറ്റർ കെ.നന്ദകുമാർ, വി.എസ്.അച്യുതാനന്ദൻ്റെ മുൻ അഡീഷണൽ പ്രൈവറ്റ് സെക്രട്ടറിയായിരുന്ന കെ.എം.ഷാജഹാൻ തുടങ്ങിയവർ ഈ കേസ് അനന്തമായി നീണ്ടുപോകുന്നതിനെ കടുത്ത ഭാഷയിൽ വിമർശിച്ചു.
കേസിൻ്റെ നാൾവഴി
1995 മുതൽ 2022 വരെ
പുറത്തേക്കുള്ള കണ്ണികൾ
വിഭാഗം:കേരളരാഷ്ട്രീയം
വർഗ്ഗം:കേരളത്തിലെ അഴിമതിക്കേസുകൾ‎
ഇന്റൽ 8051
ഇന്റൽ കോർപ്പറേഷൻ 1980-ൽ എംബഡഡ് സിസ്റ്റങ്ങളിൽ ഉപയോഗിക്കാനായി പുറത്തിറക്കിയ ഒരു മൈക്രോകണ്ട്രോളറാണ് ഇന്റൽ MCS-51 (അറിയപ്പെടുന്നത്: ഇന്റൽ 8051) ഇവയുടെ പ്രത്യേകതകൾ താഴെപ്പറയുന്നവയാണ്
വർഗ്ഗം:മൈക്രോകണ്ട്രോളറുകൾ
സാക്സി (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ, ഡാളസ് കൗണ്ടികളിലായി സ്ഥിതി ചെയ്യുന്ന ഒരു നഗരമാണ് സാക്സി. 2010ലെ സെൻസസ് പ്രകാരം നഗരത്തിൽ 20,329 പേർ വസിക്കുന്നു. ടെക്സസ് ഹൈവേ 78ന്റെ ഇരുവശങ്ങളിലുമായി സ്ഥിതി ചെയ്യുന്ന നഗരം പ്രസിഡന്റ് ജോർജ്ജ് ബുഷ് ടേൺപൈക്കിനും (ടെക്സസ് ഹൈവേ 190) ഫയർവീൽ ടൗൺ സെന്ററിനും ഒരു മൈൽ വടക്കായാണ് സ്ഥിതി ചെയ്യുന്നത്.
ചരിത്രം
1845ൽ പ്രഷ്യൻ കുടിയേറ്റക്കാരനായ വില്യം സാക്സിയാണ് നഗരം സ്ഥാപിച്ചത്. കോളിൻ കൗണ്ടിയിൽ 640 acre വാങ്ങിച്ച ഇദ്ദേഹമാണ് കൗണ്ടിയിലെ ആദ്യ കോട്ടൺ മില്ലുകൾ സ്ഥാപിച്ചത്. 1886ൽ റെയിൽറോഡ് നിർമ്മിക്കുന്നതിനായി തന്റെ കൈവശമിരുന്ന വസ്തുവിന്റെ മുന്നിലൂടെ 100 അടി വീതം ഇദ്ദേഹം ദാനമായി നൽകി. പിന്നീട് റെയിൽവേ അവിടെ ഡിപ്പോ നിർമ്മിച്ചപ്പോൾ സാക്സി എന്ന പേരു നൽകി, പിന്നീട് ഡിപ്പോയിരുന്ന നഗരത്തിനും ഈ പേര് കൈവന്നു.
ഭൂമിശാസ്ത്രം
സാക്സിയുടെ അക്ഷരേഖാംശങ്ങൾ 32.97643°N, -96.58614°W (32.976433, -96.586138) എന്നാണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം നഗരത്തിന്റെ മൊത്തം വിസ്തീർണ്ണം 25.6 sqkm ആണ്. ഇതിൽ 25.2 sqkm കരപ്രദേശവും 0.4 sqkm (1.62%‌) ജലവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
തെരുവത്ത് രാമൻ
പ്രമുഖ പത്രപ്രവർത്തകനും,എഴുത്തുകാരനും, സാമുഹ്യ-സാംസ്കാരിക പ്രവർത്തകനുമായിരുന്നു തെരുവത്ത് രാമൻ. മലയാള മാധ്യമരംഗത്ത് സായാഹ്ന ദിനപത്ര പ്രസ്ഥാനത്തിന്‌ തുടക്കം കുറിച്ചത് ഇദ്ദേഹമാണെന്ന് വിലയിരുത്തപ്പെടുന്നു. 2009 ഒക്ടോബർ 18 ന്‌ കോഴിക്കോട് സ്വകാര്യ ആശുപത്രിയിൽ നിര്യാതനായി.
ജീവിതരേഖ
നെടിയിരുപ്പ് സ്വദേശിയായ രാമൻ തന്റെ പ്രവർത്തന തട്ടകം തിരഞ്ഞെടുത്തത് കോഴിക്കോട്ടായിരുന്നു. കേരളത്തിലെ ആദ്യത്തെ സായാഹ്നപത്രമായ 'പ്രദീപം' സായാഹ്നപത്രത്തിന്റെ സ്ഥാപകപത്രാധിപരായിരുന്നു തെരുവത്ത് രാമൻ. സാഹിത്യകാഹളം മാസികയുടെ പത്രാധിപരായിട്ടാണ്‌ തുടക്കം. പിന്നീട് കാഹളം വാരികയുടേ പത്രാധിപരായി. സ്വാതന്ത്ര്യസമരകാലത്ത് കാഹളത്തിലെഴുതിയ ഒരു മുഖപ്രസംഗത്തിന്റെ പേരിൽ ആറുമാസം തടവു ശിക്ഷയനുഭവിക്കുകയും അദ്ദേഹത്തിന്റെ പത്രം കണ്ടുകെട്ടുപ്പെടുകയും ചെയ്തു. പിന്നീട് 'ഭാരതി' എന്ന ആഴ്ചപ്പതിപ്പിന്റെ പത്രാധിപരായി. അതിൽ പിന്നെയാണ്‌ 'പ്രദീപം' എന്ന സായാഹ്നപത്രം തുടങ്ങുന്നത്. മുപ്പതുവർഷത്തിലേറെ അതിന്റെ പത്രാധിപരായി ജോലിചെയ്തു. കവി, സംഘാടകൻ, യുക്തിവാദി എന്നീ രംഗങ്ങളിലും സജീവമായിരുന്നു തെരുവത്ത് രാമൻ.
കുടുംബം
ശിവശങ്കരി ആണ് ഭാര്യ. മക്കൾ: ഷീല, സോനില. മരുമക്കൾ: സുരേഷ് ,വിനോദ്ബാബു
അവലംബം
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 2009-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഒക്ടോബർ 18-ന് മരിച്ചവർ
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളം എഴുത്തുകാർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളം പത്രപ്രവർത്തകർ
ആശ്ചര്യചിഹ്നം
Haifa marwan?!
വിസ്മയം, വെറുപ്പ്, സന്തോഷം, സന്താപം, പരിഹാസം തുടങ്ങിയ വികാരങ്ങളെ സൂചിപ്പിക്കുന്ന ചിഹ്നമാണ് ആശ്ചര്യചിഹ്നം (!) (ഇംഗ്ലീഷ്:Exclamation mark). സ്തോഭചിഹ്നം എന്നും വിക്ഷേപണി എന്നും ഇത് അറിയപ്പെടുന്നു. മലയാളത്തിൽ സംബോധനയ്ക്ക് ശേഷവും ഈ ചിഹ്നം ഉപയോഗിച്ചിരുന്നു.
ഉദാ:-2)
ഗണിതത്തിൽ
ഗണിതത്തിൽ n എന്ന സംഖ്യയുടെ ഫാക്ടോറിയലിനെ സൂചിപ്പിക്കുന്നത് n! എന്നാണ്.
ലാൻഡ്‌സ്‌കേപ്പ് വിത്ത് എ കാസിൽ
ഇപ്പോൾ പാരീസിലെ ലൂവ്രിലുള്ള റെംബ്രാൻഡിന്റെ ഒരു പെയിന്റിംഗാണ് ലാൻഡ്‌സ്‌കേപ്പ് വിത്ത് എ കാസിൽ. 1652 (റെയിൻ വാൻ ഐസിംഗ), 1654 (ഫ്രെഡറിക് ഷ്മിഡ്-ഡിജെനർ), 1640 ന്റെ തുടക്കത്തിൽ ( അബ്രഹാം ബ്രെഡിയസ്, ഹോർസ്റ്റ് ഗേഴ്സൺ), 1648 (കുർട്ട് ബൗച്ച്), 1640-1642 (ജാക്ക് ഫൗകാർട്ട്), സി .1640 ( ക്രിസ്റ്റ്യൻ ടാംപൽ) 1643-1646 (ലിയോനാർഡ് ജെ. സ്ലാറ്റ്കേസ്) എന്നിങ്ങനെ കലാചരിത്രകാരന്മാർ വിവിധ കാലഗണനയാണ് ഈ ചിത്രത്തിന് നൽകിയത്.
1692 ൽ ഡെൽ‌ഫിലെ ഗിയർ‌ട്രൂയിറ്റ് ബ്രാസറിന്റെ ഇൻ‌വെൻററിയിൽ "റെംബ്രാന്റ് എഴുതിയ ഒരു കോട്ട" എന്ന് രേഖപ്പെടുത്തിയിട്ടുണ്ട് - ജോഹാൻ വാൻ ഡെർ ചിസിന്റെ വിധവയായിരുന്നു അവൾ. ഇത് പിന്നീട് നെതർലാൻഡിൽ നിന്നുള്ള റഷ്യൻ ജനറലായ ജാൻ പീറ്റർ വാൻ സുചെലെന്റെ ശേഖരത്തിൽ രേഖപ്പെടുത്തിയിട്ടുണ്ട്. 1859-ൽ വാൻ സുചെറ്റലന്റെ അവകാശികൾ ഇത് സെന്റ് പീറ്റേഴ്‌സ്ബർഗിലെ പവൽ സ്ട്രോഗനോവിന് വിറ്റു. 1911-ൽ അദ്ദേഹത്തിന്റെ മരണശേഷം സ്ട്രോഗനോവ് അത് ഉപേക്ഷിക്കുകയും അദ്ദേഹത്തിന്റെ ബാക്കി കലാസമാഹാരം തന്റെ സഹോദരന്റെ മകളുടെ മക്കളായ വ്‌ളാഡിമിർ, അലക്സാന്ദ്ര ഷ്ചെർബറ്റോവ് എന്നിവർക്ക് നൽകുകയും ചെയ്തു. 1920 ൽ വ്‌ളാഡിമിറിനെയും അലക്സാന്ദ്രയെയും ബോൾഷെവിക്കുകൾ കൊലപ്പെടുത്തി. മൂന്ന് വർഷത്തിന് ശേഷം കലാസൃഷ്ടികൾ ഭരണകൂടം പിടിച്ചെടുത്തു.
1925 ആയപ്പോഴേക്കും ഈ കൃതി ഹെർമിറ്റേജ് മ്യൂസിയത്തിലേക്ക് മാറ്റി, പക്ഷേ 1932 ൽ ഇത് സോവിയറ്റ് യൂണിയൻ രഹസ്യമായി വിറ്റു, ഒരുപക്ഷേ ആർട്ട് ഡീലർ വൈൽ‌ഡൻ‌സ്റ്റൈൻ ആൻഡ് കമ്പനി വഴിയായിരിക്കാം ഈ ഇടപാട് നടന്നത്. 1933-ൽ ഇത് പാരീസിയൻ കളക്ടർ എറ്റിയേൻ നിക്കോളാസിന് വിറ്റു. 1935-ൽ ഇത് അദ്ദേഹത്തിന്റെ ശേഖരത്തിൽ പ്രത്യക്ഷപ്പെട്ടു. 1942 ൽ നിക്കോളാസ് ഇതും ടൈറ്റസ് വാൻ റിജിന്റെ ഛായാചിത്രവും അഡോൾഫ് ഹിറ്റ്ലറിന് ബെർലിൻ ആസ്ഥാനമായുള്ള ആർട്ട് ഡീലർ കാൾ ഹേബർസ്റ്റോക്ക് വഴി 60 ദശലക്ഷം ഫ്രാങ്കുകൾക്ക് വിറ്റു. ഹിറ്റ്‌ലർ ഇത് ലിൻസിലെ തന്റെ ഫ്യൂറർ മ്യൂസിയത്തിനായാണ് വാങ്ങിയത്. യുദ്ധം അവസാനിച്ചതിനുശേഷം അത് സെൻട്രൽ കളക്റ്റിംഗ് പോയിന്റ് വഴി നിക്കോളാസിന്റെ അടുത്തേക്ക് തിരികെ വന്നു. 1948 ൽ അദ്ദേഹം അത് ലൂവ്രേയ്ക്ക് മ്യൂസിയത്തിന് സംഭാവന ചെയ്തു.
എ.കെ. ശശീന്ദ്രൻ
കേരളത്തിലെ ഇടതുപക്ഷ നേതാക്കളിലൊരാളും എൻ.സി.പി. ദേശീയ പ്രവർത്തകസമിതി അംഗവും പതിനഞ്ചാം കേരളനിയമസഭയിലെ വ​നം വകുപ്പ് മന്ത്രിയുമാണ് '''എ.കെ. ശശീന്ദ്രൻ'''. വന്യജീവി സംരക്ഷണ വകുപ്പിന്റെയും ചുമതല വഹിക്കുന്നു. പതിന്നാലാം കേരളനിയമസഭയിലെ ഗതാഗത വകുപ്പ് മന്ത്രിയുമായിരുന്നു. എലത്തൂർ മണ്ഡലത്തിൽ നിന്നുള്ള എം.എൽ.എ.യായ ശശീന്ദ്രൻ ഇതിനു മുൻപ് 2011-ലും ഏലത്തൂരിൽ നിന്നുതന്നെ മത്സരിച്ച് ജയിച്ചിരുന്നു. 2006-ൽ ബാലുശേരിയിൽ നിന്നും 1982-ൽ എടക്കാട്ടുനിന്നും 1980-ൽ പെരിങ്ങളത്തു നിന്നും ഇദ്ദേഹം നിയമസഭയിലെത്തിയിട്ടുണ്ട്. 2021 ലെ തെരഞ്ഞെടുപ്പിൽ 38502 വോട്ടുകളുടെ ഭൂരിപക്ഷത്തിനാണ് എ.കെ ശശീന്ദ്രൻ എലത്തൂരിൽ നിന്ന് വിജയിച്ചത്.
2016ൽ ഏലത്തൂർ നിയമസഭാ മണ്ഡലത്തിൽ നിന്ന് തിരഞ്ഞെടുക്കപ്പെട്ടു. എൽ ഡി എഫിന്റെ ഘടകമായ നാഷണലിസ്റ്റ് കോൺഗ്രസ് പാർട്ടി അംഗമായാണ് മത്സരിച്ചത്. 2016 മേയ് 25 ന് മന്ത്രിയായി സത്യപ്രതിജ്ഞ ചെയ്തു. പിണറായി വിജയൻ (സിപിഎം) മുഖ്യമന്ത്രിയായ മന്ത്രിസഭയിൽ ഗതാഗത വകുപ്പാണ് അദ്ദേഹം കൈകാര്യം ചെയ്യുന്നത്.
2017 മാർച്ച് 26 ന് പുതുതായി സംപ്രേഷണം ആരംഭിച്ച മംഗളം ചാനൽ ഒരുക്കിയ ഹണി ട്രാപ്പിൽ വലിച്ചിഴക്കപ്പെട്ടതിനെ തുടർന്ന് ശശീന്ദ്രൻ തന്റെ മന്ത്രിസ്ഥാനം രാജിവെച്ചു. കേസിൽ ശശീന്ദ്രനെ കുറ്റവിമുക്തനായി കോടതി പ്രഖ്യാപിച്ചതോടെ 2018 ഫെബ്രുവരി 1-ന് വീണ്ടും മന്ത്രിയായി സത്യപ്രതിജ്ഞ ചെയ്തു. .
ജീവിതരേഖ
എ. കുഞ്ഞമ്പുവിന്റെയും എം.കെ. ജാനകിയുടെയും മകനായി 1946 ജനുവരി 29-ന് കണ്ണൂരിൽ ജനിച്ച ശശീന്ദ്രൻ വിദ്യാർത്ഥി രാഷ്ട്രീയത്തിലൂടെയാണ് പൊതുരംഗത്ത് എത്തിയത്. കെ.എസ്.യു-വിന്റെയും യൂത്ത് കോൺഗ്രസ്സിന്റെയും ജില്ലാ-സംസ്ഥാന തലത്തിലുള്ള വിവിധ പദവികൾ വഹിച്ചു. 1980-ൽ കോൺഗ്രസ്(യു)-വിലൂടെ ഇടതുപക്ഷ മുന്നണിയിലെത്തി. 1982 മുതൽ 1999 വരെ കോൺഗ്രസ്(എസ്)-ന്റെയും പിന്നീട് എൻ.സി.പി.യുടെയും സംസ്ഥാന ജനറൽ സെക്രട്ടറിയായി പ്രവർത്തിച്ചു.
കോഫി ബോർഡ്, കേരള സാക്ഷരത സമിതിയുടെ ഗ‌വേണിംഗ് ബോഡി, കേരള ഭവന വികസന ബോർഡ് തുടങ്ങിയവയിൽ അംഗമായി പ്രവർത്തിച്ചിട്ടുണ്ട്. കണ്ണൂർ ജ‌വഹർലാൽ നെഹ്രു പബ്ലിക് ലൈബ്രറിയുടെ വൈസ്‌ പ്രസിഡണ്ടായും ഗവേണിംഗ് ബോർഡ് അംഗമായും പ്രവർത്തിച്ചു. 'മംഗളം' ഒരുക്കിയ ഹണി ട്രാപ്പിൽ കുരുങ്ങിയ ഗതാഗത മന്ത്രി എ.കെ. ശശീന്ദ്രൻ 26 മാർച്ച് 2017 നു രാജിവച്ചു
അവലംബം
വർഗ്ഗം:1946-ൽ ജനിച്ചവർ വർഗ്ഗം:ജനുവരി 29-ന് ജനിച്ചവർ വർഗ്ഗം:കേരളത്തിലെ എൻ.സി.പി. പ്രവർത്തകർ വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭയിലെ മന്ത്രിമാർ വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ വർഗ്ഗം:കേരളത്തിലെ വനംവകുപ്പ് മന്ത്രിമാർ
ഒപെക്
thumb|OPEC മുദ്ര ഒപെക് അഥവാ ഓഗനൈസേഷൻ ഒഫ് ദ പെട്രോളിയം എക്സ്പോർട്ടിംഗ് കൺട്രീസ് (Organization of the Petroleum Exporting Countries - OPEC) എന്നത് പെട്രോളിയം  കയറ്റുമതിചെയ്യുന്ന പതിമൂന്ന് രാജ്യങ്ങളുടെ ഒരു കൂട്ടായ്മയാണ്‌. 1965 മുതൽ വിയന്ന ആണ്‌ ഒപെക്കിന്റെ ആസ്ഥാനം. 1960 സെപ്റ്റംബർ 10 മുതൽ 1 വരെ ബാഗ്ദാദിൽ നടന്ന ഇറാൻ, ഇറാഖ്‌ ,കുവൈറ്റ്‌, സൗദി അറേബ്യ ,വെനിസ്വേല എന്നീ രാജ്യങ്ങളുടെ കൂടിക്കാഴ്ചയിലാണ്‌  ഈ സംഘടന രൂപമെടുത്തത്.
അംഗരാജ്യങ്ങൾ
ലോകത്തിലെ പെട്രോളിയം നിക്ഷേപത്തിന്റെ മൂന്നിൽ രണ്ടു ഭാഗവും ഉത്പാദനത്തിന്റെ 35.6%വും ഒപെക് രാജ്യങ്ങളിലാണ്‌.
അവലംബം
വർഗ്ഗം:അന്താരാഷ്ട്ര സംഘടനകൾ വർഗ്ഗം:ഒപെക്
ലെവി-സിവിറ്റ ചിഹ്നം
നിർവചനം
ത്രിമാന ലെവി സിവിറ്റ ചിഹ്നം താഴെക്കാണുന്ന വിധത്തിലാണ് നിർവചിക്കപ്പെട്ടിരിക്കുന്നത്; ന്റെ വില,(i, j, k)എന്നത് (1,2,3) ന്റെ ഇരട്ട ക്രമചയമാണെങ്കിൽ (even permutation) 1ഉം ഒറ്റ ക്രമചയമാണെങ്കിൽ(odd permutation) -1ഉം i,j,k എന്നിവയിലേതെങ്കിലും ആവർത്തിക്കുകയാണെങ്കിൽ 0വും ആണ്.
ത്രിമാന ലെവി-സിവിറ്റ ചിഹ്നത്തിന്റെ മൂല്യം കണ്ടുപിടിക്കാൻ താഴെക്കാണുന്ന സമവാക്യം ഉപയോഗിക്കാം; ചതുർമാനത്തിൽ ഇതിന്റെ മൂല്യം; ഉദാഹരണത്തിന് രേഖീയ ബീജഗണിതത്തിൽ,3×3 മാട്രിക്സിന്റെ സാരണികം(determinant) ലെവി-സിവിറ്റ ചിഹ്നമുപയോഗിച്ച് എന്നെഴുതാം. രണ്ടു സദിശങ്ങളുടെ ക്രോസ് പ്രോഡക്ട് എഴുതാനും ഈ ചിഹ്നം ഉപയോഗിക്കാം കുറച്ചുകൂടി ലളിതമായിപ്പറഞ്ഞാൽ:
കെ. കുഞ്ഞമ്മത്
പേരാമ്പ്ര സ്വദേശി. 61 വയസ്. പേരാമ്പ്ര എംഎൽഎ. സിപിഐ എം ജില്ലാകമ്മിറ്റി അംഗം. കെ എസ് ‌വൈ എഫിലൂടെ രാഷ്ട്രീയജീവിതം. ഡിവൈഎഫ്ഐ സംസ്ഥാന കമ്മിറ്റി അംഗം, കോഴിക്കോട് ജില്ലാ പ്രസിഡന്റ് എന്നീ നിലകളിൽ പ്രവർത്തിച്ചു. 35 വർഷത്തോളം അധ്യാപകനായും സേവനമനുഷ്ഠിച്ചു. ദീർഘകാലം പേരാമ്പ്ര പഞ്ചായത്ത് പ്രസിഡന്റായിരുന്നു.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ
ഇരിഞ്ഞാലക്കുട
കേരളത്തിലെ തൃശ്ശൂർ ജില്ലയിലെ ഒരു പട്ടണമാണ് ഇരിഞ്ഞാലക്കുട. ഇരിങ്ങാലക്കുട എന്നും ഉപയോഗിച്ചു കാണുന്നു. മുകുന്ദപുരം താലൂക്കിന്റെ ആസ്ഥാനം ഇരിഞ്ഞാലക്കുടയാണ്. പ്രശസ്തമായ കൂടൽമാണിക്യം ക്ഷേത്രം ഇരിഞ്ഞാലക്കുടയിലാണ് സ്ഥിതിചെയ്യുന്നത്. ഭരതൻ ആണ് ഇവിടത്തെ പ്രതിഷ്ഠ, എങ്കിലും വൈഷ്ണവ സിദ്ധാന്തികൾ ഇത് ഒരു വിഷ്ണു ക്ഷേത്രമായി പരിഗണിക്കുകയും ചെയ്തു. കേരളത്തിൽ ഏതാണ്ട് മുന്നൂറുവർഷം മുൻപ് ജീവിച്ചിരുന്ന ഉണ്ണായി വാര്യർ ജനിച്ചത് ഇരിഞ്ഞാലക്കുടയിലാണ്. കഥകളിക്ക് അദ്ദേഹം വിലമതിക്കാനാവാത്ത സംഭാവനകൾ നൽകിയിട്ടുണ്ട്. അദ്ദേഹത്തിന്റെ സംഭാവനകളിൽ നളചരിതം ആട്ടക്കഥയും രാമായണത്തിലെയും മഹാഭാരതത്തിലെയും മറ്റ് ആട്ടക്കഥകളും ഉൾപ്പെടും. കൂടിയാട്ടം കലാകാരനും രാജ്യം പത്മശ്രീ, പത്മഭൂഷൺ ബഹുമതികൾ നൽകി ആദരിക്കുകയും ചെയ്ത അമ്മന്നൂർ മാധവചാക്യാരുടെ ജന്മദേശവും ഇതാണ്. ഇന്ന് സാഹിത്യലോകത്ത് പ്രശസ്തനായ സച്ചിദാനന്ദനും സിനിമാ പിന്നണി ഗായകനായ പി. ജയചന്ദ്രനും സിനിമാ നടന്മാരായ ഇന്നസെന്റ്, ഇടവേള ബാബു എന്നിവരും ബാലസാഹിത്യകാരൻ കെ.വി. രാമനാഥനും ഈ നാടിന്റെ സംഭാവനകൾ ആണ്.
പേരിനു പിന്നിൽ
ഇരു ചാലുക്ക്‌ ഇടെ എന്ന് അർത്ഥമുള്ള പ്രയോഗമാണ്‌ ഇരിങ്ങാലക്കുടയ്ക്ക്‌ കാരണമായത്‌ എന്ന് ഒരു വാദം. രണ്ടു ചെറിയ നദികൾ പണ്ട്‌ നഗരത്തിനും ചുറ്റുമായി ഒഴികിയിരിക്കാമെന്നും അഭ്യൂഹം. മറ്റൊരു സാധ്യത. ഇവിടത്തെ കൂടൽമാണിക്യം ക്ഷേത്രത്തിലെ ആറാട്ട്‌ ആണ്‌ ഇതിനു തെളിവായി ചൂണ്ടിക്കാണിക്കപ്പെടുന്നഥ്. ഈ ആറാട്ട്‌ അടുത്തുള്ള രണ്ടു നദികൾ, ചാലക്കുടിപ്പുഴയിലും കുറുമാലിപ്പുഴയിലുമായാണ്‌ നടത്തുന്നത്‌. ഈ രണ്ട്‌ നദികളും ഇരിങ്ങാലക്കുടയ്ക്ക്‌ പടിഞ്ഞാറ്‌ സന്ധിച്ച്‌ കൊടുങ്ങല്ലൂർ കായലിൽ സന്ധിച്ചിരിക്കാനും കലപ്രയാണത്തിൽ നദികളുടെ ഗതി മാറിയിരിക്കാനും സാധ്യത കൽപ്പിക്കപ്പെടുന്നു.
ക്ഷേത്രത്തിലെ ചില ലിഖിതങ്ങളിൽ ഇരുങ്കാടിക്കൂടൽ എന്നാണ്‌ എഴുതിയിരിക്കുന്നത്‌. അതിനെ ഇരുങ്കാൽ കൂടൽ എന്ന അർത്ഥത്തിലെടുത്തു പേരിന്റെ ഉൽപത്തി സ്ഥാപിക്കാനും ശ്രമം നടത്തിയിട്ടുണ്ട്‌.
മറ്റൊരു പ്രസക്തമായ തെളിവ് ഇവിടത്തെ ബൌദ്ധ-ജൈന ക്ഷേത്രങ്ങളെ ചുറ്റിപറ്റിയാണ്. ബുദ്ധന്മാരുടേയും ജൈനന്മാരുടേയും ക്ഷേത്രങ്ങൾ ഇവിടെ ഒരുമിച്ച് നില നിന്നിരുന്നു. ഈ ക്ഷേത്രങ്ങളെ കല്ലുകൾ എന്നാണല്ലോ വിളിച്ചിരുന്നത്. കൂടൽ എന്നാൽ സംഘം (ബുദ്ധ സന്യാസിമാരുടെ)എന്നുമാണർത്ഥം. അങ്ങനെ ഇരു ക്ഷേത്രങ്ങളുടേയും സംഘം എന്ന അർത്ഥത്തിൽ ഇരുംങ്കാൽ കൂടൽ എന്നും അത് ഇരിങ്ങാലക്കുട എന്നുമായതുമാണെന്നാണ് പുതിയ സിദ്ധാന്തം. thumb|200px| പ്രശസ്തമായ ആൽമരം. ഇതിന്‌ കേടു വരുത്താതെയാണ്‌ ബ്രിട്ടീഷുകാർ പാത നിർമ്മിച്ചത്
ഐതിഹ്യം
ഇരിങ്ങാലക്കുടയ്ക്കു പടിഞ്ഞാറു മാറി ചെന്തുറപ്പിന്നി(ചെന്ത്രാപ്പിന്നി), പെരിഞ്ഞനം, കൂരിക്കുഴി, കൂളിമുട്ടം എന്നീ സ്ഥലങ്ങൾ അടങ്ങിയ മണപ്പുറം നാട്‌ ഐരൂർരാജാവിന്റെ ഭരണത്തിൻകീഴിലായിരുന്നു. കൂരിക്കുഴിയിലെ മുക്കുവന്മർ വലയിട്ടപ്പോൾ ചെന്തുറപ്പിന്നി തുറമുഖത്തുനിന്നും നാലു വിഗ്രഹങ്ങൾ കിട്ടി എന്നും സൂക്ഷ്മ പരിശോധനയിൽ അവ രാമ-ലക്ഷമണ-ഭരത-ശത്രുഘ്നന്മാരുടേതാണെന്നു മനസ്സിലാകുകയും ചെയ്തു. അവയെ നാലു ദിക്കിലായി പ്രതിഷ്ഠിച്ചു. അതിൽ ഭരതനാണ്‌ ഇരിങ്ങാലക്കുടയിൽ പ്രതിഷ്ഠിക്കപ്പെട്ട സ്വാമി. എന്നാൽ ഈ ഐതിഹ്യം കെട്ടുകഥയാണെന്നും അതിന്‌ ശക്തമായ യാതൊരു തെളിവുമില്ല എന്നും ചരിത്രകാരന്മാർ പറയുന്നു. ജൈന സന്യാസിയായിരുന്ന ഭരതേശ്വരനെയാണ്‌ ആര്യവത്കരണത്തിലൂടെ ഭരതനാക്കി നാട്ടുകാരുടെ എതിർപ്പ് അണച്ചത് എന്നും കരുതാനും ന്യായമുണ്ട്.
ചരിത്രം
ചരിത്രം എന്നാൽ വ്യത്യസ്തമായ രീതിയിലാണ്‌ നിരക്കുന്നത്‌. ആദ്യകാല ജൈനക്ഷേത്രങ്ങൾ പലതും കേരളത്തിൽ ശൈവമതക്കാരുടെ പിടിയിലാവുകയും അവയിൽ ചിലത്‌ വൈഷ്ണവങ്ങൾ ആകുകയും ചെയ്തു. മാമണ്ടൂർ ക്ഷേത്ര ശിലാരേഖയിൽ പറയുന്നതു പ്രകാരം മഹേന്ദ്രവർമ്മൻ രാജാവിനേയും ക്ഷേത്രം നിർമ്മാതാവായ ഒരു തച്ചനെയും പറ്റി വിവരം ലഭിക്കുന്നു. (തച്ചുടയൻ) ഈ തച്ചനായിരിക്കണം പിൽക്കാലത്ത്‌ ക്ഷേത്രത്തിന്റെ അവകാശവുമായി ബന്ധപ്പെട്ട തച്ചുടയകൈമൾ എന്ന് പലരും കരുതുന്നു. ക്ഷേത്രം പുന:സൃഷ്ടിക്കാൻ സഹായിച്ച തച്ചുശാസ്ത്രജ്ഞന്‌ രാജാവ്‌ കൈമൾ സ്ഥാനം നൽകിയതായിരിക്കണം. ക്ഷേത്രത്തിലുണ്ടായിരുന്ന അധികാരം ക്ഷേത്രം വക വസ്തുക്കളുടെ ഭരണ നിർവ്വഹണത്തിലേയ്ക്ക്‌ വ്യാപിച്ചപ്പോൾ ഈ കൈമൾമാർ നാടുവാഴികളായിത്തീർന്നു.
ക്ഷേത്രം പലതവണ പുതുക്കി പണിയുകയും ശൈവ വൈഷ്ണവ മതക്കാരായ യോഗക്കാർ തമ്മിൽ ലഹളകൾ നടന്നിരുന്നുവെന്നതിനും അതിൽ വൈഷ്ണവർ വിജയിച്ചതിനും രേഖകൾ കാണുന്നു. ഇക്കാലത്താണ്‌ ഈ ക്ഷേത്രം ഇരിക്കുന്ന പ്രദേശത്തിന്‌ അതായത്‌ അന്നത്തെ കോവിലകം വാതുക്കൽ (താലൂക്ക്‌) മുകുന്ദപുരം എന്ന പേര്‌ കൂടൽമാണിക്യദേവനായ മുകുന്ദനിൽ നിന്നാണ് വന്നത്‌ ഭഗവാൻ മുകുന്ദൻ അഥവാ വിഷ്ണു ആയി പരിണമിച്ചാണ്‌ വൈഷ്ണവർ വിജയിക്കുകയും ചെയ്തു. ശിവന്റെ പ്രതിഷ്ഠ ഇങ്ങനെ ആര്യന്മാരായ ബ്രാഹ്മണന്മാർ പലയിടത്തും വിഷ്ണുവിന്റേതാക്കി മാറ്റിയിട്ടുണ്ട്‌. എങ്കിലും പഴയ ശിവാരാധനകൾ ചിലത്‌ മുടക്കാൻ അവർക്കായില്ല.
ഭൂമിശാസ്ത്രം
thumb|250px|സ്വകാര്യ ബസ് നിലയം പ്രധാന വീഥിക്ക് നടുവിൽ തന്നെ സ്ഥിതി ചെയ്യുന്ന ആൽ മരംമറ്റൊരു പ്രത്യേകതയാണ്‌. ഇതിനു ചുറ്റുമായി നിരവധി ചടങ്ങുകൾ അരങ്ങേറുന്നത് പഴയ തറക്കൂട്ടം പാരമ്പര്യത്തെ അനുസ്മരിപ്പിക്കുന്നുണ്ട്.
വ്യവസായം
കെ.പി.എൽ ഓയിൽ മിത്സ്, കെ.എൽ.എഫ് ഓയിൽ മിത്സ് കെ.എൽ.എഫ് ഓയിൽ, അലേങ്ങാടൻസ് മെറ്റൽസ്, ഡെലീഷ്യസ് കശുവണ്ടി, കെ.എസ്. കാലിത്തീറ്റ, ചന്ദ്രിക ആയുർവേദിക് സോപ്പ്, ചാമ്പ്യൻ പടക്ക നിർമ്മാണശാല, സി.കെ.കെ മെറ്റൽസ്, പപ്പായി ഐസ്ക്രീംസ്, തുടങ്ങിയ വ്യവസായങ്ങൾ ഇരിഞ്ഞാലക്കുടയിലാണ് സ്ഥാപിച്ചിരിക്കുന്നത്.
സംസ്കാരം
ഇരിഞ്ഞാലക്കുടയിൽ രണ്ട് സുന്ദരമായ പഴയ ക്രിസ്തീയ ദേവാലയങ്ങൾ ഉണ്ട്. സെൻറ് തോമസ് കത്തീഡ്രൽ ഇതിൽ ഒന്നാണ്. ജനസംഖ്യയുടെ ഒരു വലിയ ഭാഗവും ക്രിസ്ത്യാനികളാണ്. പ്രധാനമായും സീറോ മലബാർ കത്തോലിക്കാ വിശ്വാസികളാണ് കൂടുതൽ.
വിദ്യാലയങ്ങളും കലാലയങ്ങളും
thumb|250px| ക്രൈസ്റ്റ് കോളേജ്
പ്രശസ്ത സാംസ്കാരിക സാമൂഹിക സംരംഭങ്ങളായ ഉണ്ണായിവാര്യർ കലാനിലയം, യജുർവേദ പാഠശാല എന്നിവ ഇരിഞ്ഞാലക്കുടയിലാണ്.
മറ്റു വിദ്യാലയങ്ങളും കലാലയങ്ങളും താഴെ:- thumb| ക്രൈസ്റ്റ് കോളേജിനോട് ചേർന്നുള്ള കപ്പേള thumb| കത്തീഡ്രൽ
ഗതാഗതം
തൃശ്ശൂർ പട്ടണത്തിൽ നിന്ന് 20 കിലോമീറ്റർ അകലെയാണ് ഇരിഞ്ഞാലക്കുട. ഇരിഞ്ഞാലക്കുട റെയിൽ‌വേ സ്റ്റേഷൻ ഇരിഞ്ഞാലക്കുട പട്ടണത്തിൽ നിന്നും 8 കിലോമീറ്റർ അകലെയായി ചാലക്കുടിയിലേക്കുള്ള വഴിയിൽ കല്ലേറ്റുംകരയിലാണ്. ചാലക്കുടി 16 കിലോമീറ്റർ കിഴക്കായി ആണ്. ക്ഷേത്ര നഗരമായ കൊടുങ്ങല്ലൂർ ഇരിഞ്ഞാലക്കുടയ്ക്ക് 18 കിലോമീറ്റർ തെക്കാണ്. ഇടത്തിരിഞ്ഞി ഇരിഞ്ഞാലക്കുടയിൽ നിന്നും 4 കിലോമീറ്റർ അകലെയാണ്. പല തീവണ്ടികളും തൃശ്ശൂരിൽ മാത്രമേ നിറുത്താറുള്ളൂ.
ഹെഡ് ഓഫ് എ ബോയ്
ലഘുചിത്രം|345x345ബിന്ദു സി .1643ലോ അല്ലെങ്കിൽ അതിനുശേഷമോ വരച്ച ഒരു പെയിന്റിംഗാണ് ഹെഡ് ഓഫ് ബോയ്. ഒരു കുട്ടിയുടെ തലയാണ് ഈ ചിത്രത്തിലുള്ളത്. 'റെംബ്രാന്റ് / ജെറെറ്റ്യൂസർ [. . . ] / Lieve [...] എന്ന് ഇതിൽ ഒപ്പിടുകയോ രേഖപ്പെടുത്തുകയോ ചെയ്തിട്ടുണ്ട്. അതുകൊണ്ട് ഇത് റെംബ്രാന്റിന്റെ കൂടെ തന്റെ ആദ്യകാല കരിയർ ചെലവിട്ട ജാൻ ലിവാൻസിന്റെ സൃഷ്ടിയാണെന്ന് ആർട്ട് ചരിത്രകാരന്മാർ വിശ്വസിക്കാൻ കാരണമായി. 1973 ൽ റൂഡി എക്കാർട്ട് ആണ് ഈ തിരിച്ചറിയൽ സംബന്ധിച്ച ആദ്യത്തെ തർക്കം ഉന്നയിച്ചത്. ഇത് റെംബ്രാൻഡിന്റെ സ്റ്റുഡിയോയുടെയോ അദ്ദേഹത്തിന്റെ അടുത്ത സർക്കിളിന്റെയോ ഉൽപ്പന്നമാണെന്ന് വാദിച്ചു. ഇത് വരച്ച പാനൽ 1637-ലേതാണെന്ന് ഡെൻഡ്രോക്രോണോളജിക്കലായി നടത്തിയ പരിശോധന സ്ഥിരീകരിക്കുന്നു. (കാണാതായ വളയങ്ങൾ കാരണം) ഇത് 1643 അല്ലെങ്കിൽ അതിനുശേഷമുള്ളതുമാണ്. റിജക്സ്മുസിയത്തിലാണ് ഈ കൃതി ഇപ്പോൾ. 1909ലാണ് ഈ പെയിന്റിംഗ് ഇവിടെ എത്തിയത്.
ഉറവിടങ്ങൾ
വർഗ്ഗം:റെംബ്രാന്റ് വരച്ച ചിത്രങ്ങൾ
ടി.വി. രാജേശ്വർ
ടിവി രാജേശ്വർ (1926 ഓഗസ്റ്റ് 28, സേലം, തമിഴ്‌നാട് - 14 ജനുവരി 2018 ന്യൂഡൽഹിയിൽ ) ഇന്ത്യൻ പോലീസ് സർവീസ് ഉദ്യോഗസ്ഥനും ഇന്റലിജൻസ് ബ്യൂറോ മേധാവിയും സിക്കിം, പശ്ചിമ ബംഗാൾ, ഉത്തർപ്രദേശ് എന്നീ സംസ്ഥാനങ്ങളിലെ ഗവർണറുമായിരുന്നു. 2012 ൽ അദ്ദേഹത്തിന് പത്മവിഭൂഷൺ ലഭിച്ചു. അദ്ദേഹം 14 ജനുവരി 2018 ന് അന്തരിച്ചു
കരിയർ
1983 ഓഗസ്റ്റ് മുതൽ 1985 നവംബർ വരെ അരുണാചൽ പ്രദേശിന്റെ ലഫ്റ്റനന്റ് ഗവർണറായിരുന്നു. 1985 നവംബർ മുതൽ 1989 മാർച്ച് വരെ അദ്ദേഹം സിക്കിം ഗവർണറായി സേവനമനുഷ്ഠിച്ചു. 1989 മാർച്ച് 20 മുതൽ 1990 ഫെബ്രുവരി 7 വരെ പശ്ചിമ ബംഗാൾ ഗവർണറും 2004 ജൂലൈ 8 മുതൽ 2009 ജൂലൈ 27 വരെ ഉത്തർപ്രദേശ് ഗവർണറുമായിരുന്നു.
ബാഹ്യ ലിങ്കുകൾ
വർഗ്ഗം:ഇന്ത്യൻ പോലീസ് സർവീസ് ഉദ്യോഗസ്ഥർ വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ വർഗ്ഗം:പശ്ചിമ ബംഗാളിന്റെ ഗവർണ്ണർമാർ വർഗ്ഗം:ഉത്തർപ്രദേശിന്റെ ഗവർണ്ണർമാർ വർഗ്ഗം:സിക്കിം ഗവർണ്ണർമാർ വർഗ്ഗം:2018-ൽ മരിച്ചവർ വർഗ്ഗം:1926-ൽ ജനിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ജനുവരി 14-ന് മരിച്ചവർ വർഗ്ഗം:ഓഗസ്റ്റ് 28-ന് ജനിച്ചവർ
ട്രഫാൽഗർ സ്ക്വയർ
പേര്
1805-ൽ ബ്രിട്ടന്റെ നാവികപ്പടയോടു നെപ്പോളിയൻ ബോണപ്പാർട്ട് തോറ്റ സ്ഥലമാണ്‌ സ്പാനീഷ്‌ മുനമ്പിലെ ട്രഫാൽഗർ. തുടർന്നും പത്തു കൊല്ലം കൂടി നെപ്പോളിയൻ ജീവിച്ചിരുന്നുവെങ്കിലും വീണ്ടും ഒരിക്കൽ കൂടി ബ്രിട്ടനെ ആക്രമിക്കാൻ അദ്ദേഹം ധൈര്യം കാടിയില്ല. അവസാനം വെല്ലിംഗ്ടൺ പ്രഭുവിനാൽ തോൽപ്പിക്കപ്പെടുകയും ചെയ്തു.
ചരിത്രസ്മാരകങ്ങൾ
ലഘു|നെൽസൺ പ്രതിമ പടനായകരുടെ പ്രതിമകളും സ്മാരകങ്ങളും നിർമ്മിക്കുന്നതിൽ വലിയ താൽപ്പര്യം ഇല്ലാത്തവരാണ് ബ്രിട്ടീഷ്‌ ജനത. എന്നാൽ അപൂർവ്വം ചില പോരാളികൾക്ക്‌ ആ ബഹുമതി കിട്ടിയിട്ടുണ്ട്‌. വാട്ടെർലൂവിൽ വെന്നിക്കൊടി പാറിച്ച വെല്ലിങ്ങ്ടൺ പ്രഭുവിനും ട്രഫാൽഗറിൽ വിജയം കൈവരിച്ച ഹൊറോഷ്യോ നെൽസണേയും പ്രതിമകളിലൂടെ ബ്രിട്ടീഷ്‌ ജനത സ്മരിച്ചു കൊണ്ടേയിരിക്കുന്നു. നെൽസൺ പ്രതിമകൾ പലതുണ്ടെങ്കിലും അവയിൽ ഏറ്റവും പ്രധാനപ്പെട്ടത്‌, ഏറ്റവും ഉയരത്തിൽ നിലകൊള്ളുന്ന, ട്രഫാൽഗർ സ്ക്വയറിന്റെ നടുവിലുള്ള 184 അടി പൊക്കത്തിലുള്ള സ്തംഭത്തിലെ 18 അടി ഉയരമുള്ള പ്രതിമയാണ്‌.
1843-ൽ സ്ഥാപിക്കപ്പെട്ട നെൽസൺ സ്തൂപമാണ്‌ ട്രഫാൽഗർ സ്ക്വയറിലെ പ്രധാന ആകർഷണകേന്ദ്രം. പോർട്സ്മൗത്തിൽ നിലയുറപ്പിച്ചു വെന്നിക്കൊടി പാറിച്ച തന്റെ നാവികപ്പടയെ കാണാനെന്നോണം തെക്കു പടിഞ്ഞാറോട്ടു ദൃഷ്ടി പായിച്ചാണ്‌ അതിപ്രശസ്തനായ ആ നാവിക മേധാവി നിലകൊള്ളുന്നത്‌.
പുറത്തേക്കുള്ള കണ്ണികൾ
വർഗ്ഗം:ലണ്ടന്റെ ഭാഗങ്ങൾ
മെമ്മറി കാർഡ്
thumb|300px|പലയിനം മെമ്മറി കാർഡുകൾ
വിവരങ്ങൾ ഡിജിറ്റൽ രൂപത്തിൽ സൂക്ഷിച്ചുവെയ്ക്കാനുള്ള ഒരു ഉപകരണമാണ് മെമ്മറി കാർഡ്. സാധാരണയായി ഫ്ലാഷ് മെമ്മറി ആണ് ഇവയിൽ ഉപയോഗിക്കുന്നത്. ഒരിക്കൽ എഴുതുന്ന വിവരങ്ങൾ ദീർഘകാലം ഇവയിൽ ശേഖരിച്ചുവെയ്ക്കാം. ആവശ്യമെങ്കിൽ മായിച്ച് വീണ്ടും ഉപയോഗിക്കുകയും ആകാം. ഡിജിറ്റൽ ക്യാമറ, മൊബൈൽ ഫോൺ, മ്യൂസിക് പ്ലേയർ തുടങ്ങിയ ഉപകരണങ്ങളിൽ ഇവ വ്യാപകമായി ഉപയോഗിച്ചു വരുന്നു. വലിപ്പവും ഭാരവും തീരെ കുറഞ്ഞ ഇവ, കാന്തിക ടേപ്പിനെ ഏതാണ്ട് പൂർണ്ണമായും ഈ രംഗത്തുനിന്ന് ഒഴിവാക്കി കഴിഞ്ഞു.
വിവിധ തരം മെമ്മറി കാർഡുകൾ
thumb|right|250px|മെമ്മറി കാർഡ് റീഡർ സാധാരണ കമ്പ്യൂട്ടറുകളിൽ പലതരത്തിലുള്ള മെമ്മറി കാർഡുകൾ ബന്ധപ്പെടുത്തുവാനും ഡാറ്റ പകർത്തുവാനും മെമ്മറി കാർഡ് റീഡർ ഉപയോഗിക്കുന്നു. ഈ ഉപകരണത്തെ യു.എസ്.ബി. പോർട്ട് വഴി കമ്പ്യൂട്ടറുമായി ബന്ധിപ്പിക്കുന്നു.
വർഗ്ഗം:കമ്പ്യൂട്ടർ സംഭരണ ഉപാധികൾ
വി.എം. കുട്ടി
മാപ്പിളപ്പാട്ട് ഗായകൻ എന്ന നിലയിൽ കേരളത്തിലെ പഴയതും പുതിയതുമായ തലമുറകൾക്ക് ഒരുപോലെ സുപരിചിതനായ വ്യക്തിയാണ്‌ '''വി.എം. കുട്ടി എന്ന വടക്കുങ്ങര മുഹമ്മദ് കുട്ടി'''.(മരണം: 2021 ഒക്ടോബർ 13)
ജീവിതരേഖ
ഉണ്ണീൻ മുസ്ല്യാരുടേയും ഇത്താച്ചുക്കുട്ടിയുടേയും മകനായി കൊണ്ടോട്ടിക്കു സമീപമുള്ള പുളിക്കലിൽ 1935 ൽ ജനനം. മെട്രിക്കുലേഷനും ടി.ടി.സിയും പാസായതിന്‌ ശേഷം 1957 ൽ കൊളത്തൂരിലെ എ.എം.എൽ.പി സ്കൂളിൽ പ്രധാനദ്ധ്യാപകനായി ചേർന്നു. 1985 ൽ അദ്ധ്യാപനരംഗത്തു നിന്ന് വിരമിച്ചു. ചെറുപ്പത്തിലേ ചിത്രരചന, അഭിനയം,ഗാനാലാപനം എന്നിവയിൽ തത്പരനായിരുന്നു വി.എം. കുട്ടി. പാണ്ടികശാല ഒറ്റപ്പിലാക്കൽ ഫാത്തിമ്മക്കുട്ടി എന്ന വനിതയിൽ നിന്നാണ്‌ താൻ മാപ്പിളപ്പാട്ടിനെ പരിചയപ്പെടുന്നത് എന്ന് കുട്ടി ഓർക്കുന്നു. 1954 ൽ കോഴിക്കോട് ആകാശവാണിയിൽ മാപ്പിളപ്പാട്ട് അവതരിപ്പിച്ചുകൊണ്ടാണ്‌ ഈ രംഗത്തേക്കുള്ള കുട്ടിയുടെ ചുവടുവെപ്പ്. പിന്നീട് മാപ്പിളപ്പാട്ട് ഗായകനെന്ന നിലയിൽ പ്രസിദ്ധനായി. 1957 മുതൽ സ്വന്തമായി ഗായകസംഘമുള്ള വി.എം.കുട്ടി ഇന്ത്യയിലെ വിവിധ നഗരങ്ങളിലും ഗൾഫ് രാജ്യങ്ങളിലും നിരവധി ഗാനമേളകൾ അവതരിപ്പിക്കുകയുണ്ടായിട്ടുണ്ട്. ചലച്ചിത്രം, കാസറ്റുകൾ, എന്നിവക്ക് വേണ്ടി ധാരാളം ഗാനങ്ങൾ പാടിയിട്ടുണ്ട് അദ്ദേഹം. ഓണപ്പാട്ട്, കുമ്മിപ്പാട്ട്, കുറത്തിപ്പാട്ട് എന്നീ നാടൻ ഗാനശാഖയിലും വി.എം.കുട്ടിക്ക് നല്ല പാണ്ഡിത്യമുണ്ട്.
മൈലാഞ്ചി, പതിനാലാം രാവ്, ഉല്പത്തി, സമ്മാനം, മാന്യമഹാ ജനങ്ങളേ, സമ്മേളനം, 1921, മാർക്ക് ആന്റണി എന്നീ ചിത്രങ്ങളിൽ പിന്നണിപാടിയിട്ടുണ്ട് വി.എം.കുട്ടി. കേരള സംസ്ഥാന ചലച്ചിത്ര അക്കാദമിയുടെ ജനറൽ കൗൺസിൽ അംഗമായിരുന്നു. കുട്ടി 2021 ഒക്ടോബർ 13-ന് രാവിലെ മരണപ്പെട്ടു.
അവലംബം
വർഗ്ഗം:1935-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാപ്പിളപ്പാട്ട് ഗായകർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:ഒക്ടോബർ 13-ന് മരിച്ചവർ
വി. മുരളീധരൻ
ബി.ജെ.പിയുടെ കേരളഘടകത്തിന്റെ മുൻ പ്രസിഡന്റും ഒരു രാഷ്ട്രീയ നേതാവുമാണ് '''വി. മുരളീധരൻ''' (ജനനം:12 ഡിസംബർ 1958). 2010 മുതൽ 2015-വരെ ബി.ജെ.പി.യുടെ സംസ്ഥാന പ്രസിഡണ്ടായിരുന്നു. . 1999-ൽ വാജ്പേയി സർക്കാരിന്റെ കാലത്ത് ഇദ്ദേഹം നെഹ്രുയുവകേന്ദ്രയുടെ വൈസ് പ്രസിഡന്റായി നിയമിതനായിരുന്നു, 2002-ൽ ഇദ്ദേഹം നെഹ്രുയുവകേന്ദ്രയുടെ ഡയറക്ട്രുമായി. അഖില ഭാരതീയ വിദ്യാർത്ഥി പരിഷത്തിന്റെ ഓൾ ഇന്ത്യ ജനറൽ സെക്രട്ടറിയായും(1994-96) ഇദ്ദേഹം തിരഞ്ഞെടുക്കപ്പെട്ടിരുന്നു. നിലവിൽ വിദേശകാര്യ സഹമന്ത്രിയായി തുടരുന്നു.
ജീവിതരേഖ
1980 ഒക്ടോബറിൽ മുരളീധരനെ രണ്ടു വർഷത്തോളം ജുഡീഷ്യൽ കസ്റ്റഡിയിൽ വെച്ചു. ഇതേ തുടർന്ന് അന്നത്തെ മുഖ്യമന്ത്രി ഇകെ നായനാരെ ഡൽഹിയിൽ എബിവിപി പ്രവർത്തകർ ഘരാവോ ചെയ്ത് ഉപരോധിച്ചു. ഈ സംഭവത്തോടെ അദ്ദേഹം പൊതുജന ശ്രദ്ധ നേടുകയും സർക്കാർ കെട്ടിചമച്ച കേസ് പിന്നീട് കോടതി എഴുതി തള്ളുകയും അദ്ദേഹത്തെ കുറ്റവിമുക്തനാക്കുകയും ചെയ്തു.
തുടർന്ന് അദ്ദേഹം കോഴിക്കോട് ആർ.എസ്.എസ് കാര്യാലയത്തിലേക്ക് താമസം മാറുകയും മുഴുവൻ സമയ പ്രവർത്തകനാവുകയും ചെയ്തു. 1983ൽ തന്റെ 25ാം വയസിൽ സർക്കാർ ജോലി രാജിവെച്ച് വി മുരളീധരൻ എബിവിപിയുടെ സംസ്ഥാന സംഘടനാ സെക്രട്ടറിയായി ചുമതലയേറ്റു. 1987 മുതൽ 1990 വരെ സംസ്ഥാന സംഘടനാ സെക്രട്ടറി ചുമതലയോടൊപ്പം എബിവിപി അഖിലേന്ത്യാ സെക്രട്ടറിയായും അദ്ദേഹം പ്രവർത്തിച്ചു.
1983 മുതൽ 1994 വരെ 11 വർഷക്കാലത്തെ സംസ്ഥാന സംഘടനാ സെക്രട്ടറി എന്ന നിലയിലുള്ള പ്രവർത്തനത്തിൽ എബിവിപിയുടെ ദക്ഷിണ മേഖലയെ വൻവിജയമാക്കിയ സംഘടനാ സെക്രട്ടറിമാരായ ഗോവിന്ദാചാര്യ, ദത്താത്രയ ഹൊസബല്ല എന്നിവരുമായി അടുത്ത ബന്ധം പുലർത്താനുള്ള ഭാഗ്യം അദ്ദേഹത്തിനുണ്ടായി. 1983 മുതൽ 1994 വരെ സംസ്ഥാന- ദേശീയ തലത്തിൽ അദ്ദേഹത്തിനോടൊപ്പം പ്രവർത്തിച്ച എബിവിപി ടീമിൽ ഉൾപ്പെട്ടവർ ആനന്ദ് കുമാർ (കർണ്ണാടക), സുശീൽ മോഡി (ബീഹാർ), ജഗദ് പ്രകാശ് നഡ (ഹിമാചൽ പ്രദേശ്), മുരളീധര റാവു (രാജസ്ഥാൻ), ഓം പ്രകാശ് കോലി( അഖിലേന്ത്യാ പ്രസിഡന്റ്), പ്രൊഫ. ബാൽ ആപ്തെ (അഖിലേന്ത്യാ പ്രസിഡന്റ്), വിനോദ് ടാവ്ഡെ, ചന്ദ്രകാന്ത് പാട്ടീൽ (അഖിലേന്ത്യാ ജനറൽ സെക്രട്ടറിമാർ) എന്നിവരായിരുന്നു.
1994ൽ എബിവിപിയുടെ അഖിലേന്ത്യാ ജനറൽ സെക്രട്ടറിയായി നിയമിതനായതിനെ തുടർന്ന് അദ്ദേഹം മുബെൈയിലെക്ക് തിരിച്ചു.
1998ൽ വി മുരളീധരൻ ഡോ. കെഎസ് ജയശ്രീയെ വിവാഹം ചെയ്തു. അവർ ചേളന്നൂർ എസ്എൻ കോളേജിലെ സംസ്കൃതം അദ്ധ്യാപികയാണ്. കോഴിക്കോട് എരഞ്ഞിപ്പാലത്താണ് മുരളീധരൻ താമസമാക്കിയത്.
1998ലെ ലോക്സഭാ തിരഞ്ഞെടുപ്പിലൂടെയാണ്  മുരളീധരൻ ഔദ്യോഗികമായി ഭാരതീയ ജനതാ പാർട്ടി (ബിജെപി) നേതൃത്വനിരയിലേക്ക് വരുന്നത്. ന്യൂഡൽഹിയിലുള്ള ബിജെപി കേന്ദ്ര ഇലക്ഷൻകൺട്രോൾറൂമിൽ വെങ്കയ്യനായിഡുവിനെ സഹായിക്കാൻ അദ്ദേഹം നിയോഗിക്കപ്പെട്ടു. 1999ൽ എബി വാജ്പേയ് സർക്കാർ അധികാരത്തിലേറിയ ശേഷം വി മുരളീധരൻ ഇന്ത്യൻ സർക്കാരിന്റെ യുവജനകാര്യ കായിക വിഭാഗത്തിന് കീഴിൽ വരുന്ന നെഹ്റു യുവ കേന്ദ്രയുടെ ചെയർമാനായി നിയോഗിക്കപ്പെട്ടു. കൂടാതെ ഇന്ത്യൻ റിപ്പബ്ലിക്കിന്റെ ഗോൾഡൻ ജൂബിലിയുടെ ഭാഗമായി 2000 ൽ നടന്ന പ്രധാനമന്ത്രി അദ്ധ്യക്ഷത വഹിച്ച ആഘോഷ പരിപാടികളുടെ കോർഡിനേറ്ററായി പ്രവർത്തിക്കാനും അദ്ദേഹത്തിന് കഴിഞ്ഞു. 2002 മുതൽ 2004 വരെ നെഹ്റു യുവകേന്ദ്രയുടെ ഡയറക്ടർ ജനറലും ഖാദി വില്ലേജ് കമ്മീഷന്റെ കീഴിലുള്ള യൂത്ത് എംപ്ലോയിമെന്റ് ജെനറേഷൻ ടാസ്ക് ഫോർസിന്റെ കൺവീനറും അദ്ദേഹമായിരുന്നു. നെഹ്റു യുവകേന്ദ്രയുടെ ചുമതല വഹിക്കുന്ന കാലത്ത് നാഷണൽ റീ കൺസ്ട്രക്ഷൻ രൂപീകരിച്ചതിനെ തുടർന്ന് അദ്ദേഹം ദേശീയതലത്തിൽ ശ്രദ്ധ നേടി. ഈ മൂവ്മെന്റ് പിന്നീട് രാഷ്ട്രീയ സംഭാവന യോജന എന്ന പേരിലറിയപ്പെട്ടു.
2015 ഡിസംബറിൽ മുരളീധരന്റെ സംസ്ഥാന പ്രസിഡൻറ് എന്ന നിലയിലുള്ള രണ്ടാം ഊഴം അവസാനിച്ചു.തുടർന്ന് അദ്ദേഹം സംസ്ഥാന തിരഞ്ഞെടുപ്പ് മാനേജ്മെൻറ് കൺവീനർ ആയി നിയമിക്കപ്പെട്ടു.
സംസ്ഥാനത്തുടനീളം ഒരു ശക്തമായ ത്രികക്ഷി മത്സരം ഉറപ്പുവരുത്തുന്നതിനായി ബിജെപി പിന്നോക്ക ഈഴവ സമുദായ പാർട്ടിയായഭാരതധർമ്മജന സേന, ആദിവാസി നേതാവ്  സി.കെ ജാനു നേതൃത്വം നൽകിയ ജനാധിപത്യ രാഷട്രീയ സഭ എന്നിവയുമായി സംഖ്യം രൂപീകരിച്ചു. 2016 സെസ്റ്റംബറിൽ ബിഡിജെഎസ്, ജെ.ആർഎസ്, എൽജെപി, എൻഡിപി(എസ്), എസ്ജെപി, പിഎസ്പി, ജെഎസ്എസ്, കേരള കോൺഗ്രസ് പിസി തോമസ് എന്നിവരുമായുള്ള ബിജെപിയുടെ എൻഡിഎ സംഖ്യം നിലവിൽ വന്നു.
2016 നിയമസഭാ തിരഞ്ഞെടുപ്പ് ബിജെപിയെ  സംബന്ധിച്ച് വളരെ വലിയ നേട്ടങ്ങൾ ഉള്ളതായിരുന്നു.15 ശതമാനത്തോളം വോട്ട് എൻഡിഎ നേടിയപ്പോൾ അതിൽ 10.6 ശതമാനമായി തങ്ങളുടെ സംഭാവന ഉയർത്താൻ ബിജെപിയ്ക്ക്  കഴിഞ്ഞു. യുഡിഎഫും എൽഡിഎഫും തങ്ങളുടെ വോട്ടുകൾ ചോർന്നതായി രേഖപ്പെടുത്തി.
2017 ജനുവരിയിൽ കേരള ലോ അക്കാദമിയിൽ അവിടത്തെ പ്രിൻസിപ്പൽ ആയിരുന്ന ലക്ഷ്മി നായരെ ആസ്ഥാനത്തു നിന്നും നീക്കണമെന്നാവശ്യപ്പെട്ട് വിദ്യാർത്ഥികൾ സമരം തുടങ്ങി. പദവി ദുരു ഉപയോഗം ചെയ്യൽ, ജാതി പറഞ്ഞ് വിദ്യാർത്ഥികളെ തരംതാഴ്ത്തികെട്ടൽ തുടങ്ങിയ ഗുരുതരമായ ആരോപണങ്ങൾ നേരിടുകയായിരുന്നു ലക്ഷ്മി നായർ.
ജനുവരി 25ന് വിദ്യാർത്ഥികൾക്ക് ഐക്യദാർഢ്യം പ്രഖ്യാപിച്ച് കൊണ്ട് മുരളീധരൻ ലോ അക്കാദമിയുടെ മുന്നിൽ അനിശ്ചിതകാല നിരാഹാര സമരം തുടങ്ങി.
വർഷങ്ങളായി കെഎൽഎ ഭരണ പക്ഷമായ സിപിഎമ്മിന്റെ പൂർണ സഹകരണം അനുഭവിച്ചു വരികയായിരുന്നു.
29 ദിവസം നീണ്ട സമരം 2017 ഫെബ്രുവരി 8 ന് പ്രിൻസിപ്പലിനെ സ്ഥാനത്ത് നിന്നും മാറ്റിയതോടെ വിജയകരമായി പ്രത്യവസാനത്തിലെത്തി.നുണ്ട്.മഹാരാഷ്ട്രയിൽ നിന്നുള്ള രാജ്യസഭാ എംപിയായി വി. മുരളീധര തെരഞ്ഞെടുക്കപ്പെട്ടു. 2018 ഏപ്രിൽ 3 ന് അദ്ദേഹം രാജ്യസഭാ എംപിയായി സത്യപ്രതിജ്ഞ ചെയ്തു.
അവലംബം
വർഗ്ഗം:1958-ൽ ജനിച്ചവർ വർഗ്ഗം:ഡിസംബർ 12-ന് ജനിച്ചവർ വർഗ്ഗം:ഭാരതീയ ജനതാ പാർട്ടിയുടെ കേരള ഘടകം അദ്ധ്യക്ഷന്മാർ വർഗ്ഗം:കേരളീയരായ രാജ്യസഭാംഗങ്ങൾ
ഇന്നർ ലിമിറ്റിങ്ങ് മെംബ്രേൻ
റെറ്റിനയും വിട്രിയസ് ബോഡിയും തമ്മിലുള്ള അതിർത്തിയാണ് ഇന്നർ ലിമിറ്റിങ്ങ് മെംബ്രേൻ. ഇത് അസ്ട്രോസൈറ്റുകളും മുള്ളർ സെല്ലുകളുടെ അവസാന പാദങ്ങളും ചേർന്നതാണ്. ഒരു ബാസൽ ലാമിന, വിട്രിയസ് ദ്രാവകത്തിൽ നിന്ന് അതിനെ വേർതിരിക്കുന്നു.
പ്രിൻസ്ടൺ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു നഗരമാണ് പ്രിൻസ്ടൺ. 2010ലെ സെൻസസ് പ്രകാരം നഗരത്തിൽ 6,807 പേർ വസിക്കുന്നു.
ഭൂമിശാസ്ത്രം
പ്രിൻസ്ടണിന്റെ അക്ഷരേഖാംശങ്ങൾ 33.18117°N, -96.50012°W ആണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
ഗാസി അബ്ദുൽ റഹ്മാൻ അൽഗൊസൈബി
സൗദി അറേബ്യയിലെ തൊഴിൽമന്ത്രിയും എഴുത്തുകാരനുമായിരുന്നു ഗാസി അൽഗൊസൈബി (Arabic:غازي بن عبدالرحمن القصيبي;മാർച്ച് 3 1940 – 15 ആഗസ്റ്റ് 2010). പരിഷ്‌കരണവാദിയായ ഇദ്ദേഹത്തിന്റെ രചനകൾക്ക് സൗദി ഭരണകൂടം വിലക്ക് കൽപ്പിച്ചിരുന്നെങ്കിലും പിന്നീട് പിൻവലിച്ചു.
ജീവിതരേഖ
അബ്ദുള്ള രാജാവിന്റെ വിശ്വസ്തനായിരുന്ന അൽഗൊസൈബി, അദ്ദേഹത്തിന്റെ പരിഷ്‌കരണ നടപടികളെ പിന്തുണച്ചു. ഒപ്പം സാമൂഹിക പരിഷ്‌കരണത്തിനുവേണ്ടി കഥകളിലൂടെയും കവിതകളിലൂടെയും ആഹ്വാനം ചെയ്തു. ഇത് മതനേതൃത്വത്തെയും ഭരണകൂടത്തിലെ ഉന്നതരെയും പ്രകോപിപ്പിച്ചു. ഇതേത്തുടർന്നാണ് അൽഗൊസൈബിയുടെ രചനകൾക്കുള്ള വിലക്ക് വന്നത്. 'പലസ്തീൻ ചാവേറിനുള്ള ഗീതം', 'വാങ്ങിവിറ്റ പേന' തുടങ്ങിയ കവിതകളാണ് അദ്ദേഹത്തെ വിവാദങ്ങളിൽ പെടുത്തിയത്.
തീവ്രവാദ നിലപാടുകളെ എതിർക്കുന്ന അൽഗൊസൈബി അൽഖ്വെയ്ദ നേതാവ് ഉസാമ ബിൻ ലാദന്റെ നോട്ടപ്പുള്ളിയായിരുന്നു. ഇദ്ദേഹത്തെ പേരെടുത്തു പറഞ്ഞ് വിമർശിച്ച് ഉസാമ ഭീഷണി സന്ദേശം പുറപ്പെടുവിച്ചിട്ടുണ്ട്. ലണ്ടനിൽ അംബാസഡറായി പ്രവർത്തിച്ചിട്ടുള്ള അൽഗൊസൈബി തൊഴിൽമന്ത്രിയായിരുന്നപ്പോൾ സൗദി അറേബ്യയിലെ തൊഴിലില്ലായ്മ പരിഹരിക്കാൻ കർശന നടപടിയെടുത്തു. തൊഴിലിടങ്ങളിൽ നാട്ടുകാരുടെ പ്രാതിനിധ്യം ഉറപ്പിക്കാനും വിദേശികളുടെ എണ്ണം കുറയ്ക്കാനും മുൻകൈയെടുത്തത് ഇദ്ദേഹമാണ്.
അർബുദരോഗം ബാധിച്ച് വിദേശത്തു ചികിത്സയിലായിരുന്ന ഗാസി അൽ ഗൊസൈബി റിയാദിലാണ് മരിച്ചത്.
കൃതികൾ
അദ്ദേഹത്തിന്റെ അറബി നോവലുകൾ
നോവലുകളുടെ ഇംഗ്ലീഷ് തർജ്ജമകൾ
പുറം കണ്ണികൾ
വർഗ്ഗം:അറബി നോവലെഴുത്തുകാർ വർഗ്ഗം:സൗദി അറേബ്യയിലെ ഭരണാധികാരികൾ വർഗ്ഗം:1940-ൽ ജനിച്ചവർ
റേ ടോംലിൻസൺ
റേ ടോംലിൻസൺ (ഏപ്രിൽ 23, 1941 – മാർച്ച് 5, 2016) ഇന്റർനെറ്റിനെ ജനകീയമാക്കിയതിൽ ഏറ്റവും പ്രധാനപ്പെട്ട പങ്കുവഹിച്ച ഇ-മെയിലിന്റെ സ്രഷ്ടാവാണ് റെയ്മണ്ട് എസ് ടോംലിൻസൺ എന്ന റേ ടൊംലിൻസൺ. ഇ-മെയിലിന്റെ അത്രയും ജനകീയമായ മറ്റൊരു ഇന്റർനെറ്റ് സേവനം വേറേ ഇല്ല എന്ന് പറയാം. ടെനെക്സ്(TENEX) ഓപ്പറേറ്റിംഗ് സിസ്റ്റം വികസിപ്പിക്കുന്നതിലും ടെൽനെറ്റ് സ്ഥാപിക്കുന്നതിനും ടോം ലിൻസൺ പ്രധാന പങ്ക് വഹിച്ചു. കമ്പ്യൂട്ടറുകളേയും നെറ്റ്‌വർക്കുകളെയും മനുഷ്യരാശിക്ക് പ്രയോജനപ്രദമാക്കാനുള്ള ഗവേഷണങ്ങൾ അദ്ദേഹം നടത്തി. 1971-ൽ ഇൻറർനെറ്റിന്റെ മുൻഗാമിയായ അർപ്പാനെറ്റ്(ARPANET)സിസ്റ്റത്തിൽ ആദ്യത്തെ ഇമെയിൽ പ്രോഗ്രാം നടപ്പിലാക്കിയ കമ്പ്യൂട്ടർ പ്രോഗ്രാമറാണ് അദ്ദേഹം;   കണക്റ്റുചെയ്‌തിരിക്കുന്ന വിവിധ ഹോസ്റ്റുകളിൽ ഉപയോക്താക്കൾക്കിടയിൽ മെയിൽ അയയ്‌ക്കാൻ കഴിയുന്ന ആദ്യത്തെ സംവിധാനമാണിത്. മുമ്പ്, ഒരേ കമ്പ്യൂട്ടർ ഉപയോഗിക്കുന്നവർക്ക് മാത്രമേ മെയിൽ അയയ്ക്കാൻ കഴിയൂ. ഇത് നേടുന്നതിനായി, ഉപയോക്തൃ നാമം അവരുടെ മെഷീന്റെ പേരിൽ നിന്ന് വേർതിരിക്കുന്നതിന് വേണ്ടി @ ചിഹ്നം ഉപയോഗിച്ചു, ഈ സ്കീം അന്നുമുതൽ ഇമെയിൽ വിലാസങ്ങളിൽ ഉപയോഗിച്ചുവരുന്നു. ഇന്റർനെറ്റ് ഹാൾ ഓഫ് ഫെയിം അദ്ദേഹത്തിന്റെ പ്രവർത്തനത്തെക്കുറിച്ചുള്ള വിവരണത്തിൽ "ടോംലിൻസന്റെ ഇമെയിൽ പ്രോഗ്രാം ഒരു സമ്പൂർണ്ണ വിപ്ലവം സൃഷ്ടിച്ചു, ആളുകളുടെ ആശയവിനിമയ രീതിയെ അടിസ്ഥാനപരമായി മാറ്റിമറിച്ചു". എച്ച്ടിടിപിക്കും മറ്റ് പല പ്രധാന ഇന്റർനെറ്റ് പ്രോട്ടോക്കോളുകൾക്കും അടിവരയിടുന്ന ടിസിപി ത്രീ-വേ ഹാൻഡ്‌ഷേക്ക് കണ്ടുപിടിച്ചതിന്റെ ബഹുമതി അദ്ദേഹത്തിനുണ്ട്.
ആദ്യകാല ജീവിതവും വിദ്യാഭ്യാസവും
ന്യൂയോർക്കിലെ ആംസ്റ്റർഡാമിലാണ് ടോംലിൻസൺ ജനിച്ചത്, എന്നാൽ അദ്ദേഹത്തിന്റെ കുടുംബം ന്യൂയോർക്കിലെ ബ്രോഡാൽബിനിലുള്ള വെയിൽ മിൽസ് എന്ന ചെറിയ ഗ്രാമത്തിലേക്ക് മാറിത്താമസിച്ചു. ന്യൂയോർക്കിലെ ബ്രോഡാൽബിനിലെ ബ്രോഡാൽബിൻ സെൻട്രൽ സ്കൂളിൽ അദ്ദേഹം പഠിച്ചു. പിന്നീട് ന്യൂയോർക്കിലെ ട്രോയിയിലുള്ള റെൻസെലേർ പോളിടെക്‌നിക് ഇൻസ്റ്റിറ്റ്യൂട്ടിൽ (ആർ‌പി‌ഐ) ചേർന്നു, അവിടെ അദ്ദേഹം ഐ‌ബി‌എമ്മിനൊപ്പം കോ-ഓപ്പ് പ്രോഗ്രാമിൽ പങ്കെടുത്തു. 1963-ൽ ആർപിഐയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം നേടി.
ആർപിഐയിൽ നിന്ന് ബിരുദം നേടിയ ശേഷം, ഇലക്ട്രിക്കൽ എഞ്ചിനീയറിംഗ് വിദ്യാഭ്യാസം തുടരുന്നതിനായി അദ്ദേഹം മസാച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എംഐടി) പ്രവേശിച്ചു. എംഐടിയിൽ, ടോംലിൻസൺ സ്പീച്ച് കമ്മ്യൂണിക്കേഷൻ ഗ്രൂപ്പിൽ ജോലി ചെയ്യുകയും ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദത്തിനുള്ള തന്റെ തീസിസിന്റെ വിഷയമായി അനലോഗ്-ഡിജിറ്റൽ ഹൈബ്രിഡ് സ്പീച്ച് സിന്തസൈസർ വികസിപ്പിച്ചെടുക്കുകയും ചെയ്തു, 1965-ൽ അദ്ദേഹത്തിന് ബിരുദാനന്തര ബിരുദം ലഭിച്ചു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1941-ൽ ജനിച്ചവർ
ആനന്ദ് ഭാട്ടെ
കിരാന ഖരാനയിലെ പ്രമുഖനായ ഒരു ഹിന്ദുസ്ഥാനി ശാസ്ത്രീയ സംഗീതജ്ഞനാണ് ആനന്ദ് ഭാട്ടെ(ജ:1971). ബാലഗന്ധർവ എന്ന മറാത്തി ചിത്രത്തിലൂടെ  2011 ലെ മികച്ച ഗായകനുള്ള ദേശീയപുരസ്കാരം നേടുകയുണ്ടായി
ജീവിതരേഖ
1971 ൽ പൂനെയിൽ ജനിച്ചു. തുമ്രിയിലും നാട്യസംഗീതത്തിലും പ്രസിദ്ധനായിരുന്ന, അപ്പൂപ്പൻ ഭാട്ടെ ബുവയായിരുന്ന ആദ്യഗുരു. ചന്ദ്രശേഖർ ദേശ്പാൺഡെ, യശ്വന്ത്ബുവ മറാത്തെ എന്നിവരുടെ പക്കൽ ഖയാൽ ഗായകിയിൽ പരിശീലനം നേടിയ ആനന്ദ് ഭാട്ടെ, പതിനഞ്ച് വർഷത്തോളം പണ്ഡിറ്റ് ഭീം സെൻ ജോഷിയുടെ പക്കൽ ഹിന്ദുസ്ഥാനി സംഗീതം അഭ്യസിച്ചു.
പുറംകണ്ണികൾ
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:കിരാന ഖരാന വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:1971-ൽ ജനിച്ചവർ
അറസ്റ്റ്
നിയമാധികാരത്താൽ 'പിടികൂടപ്പെടുക' അഥവാ 'തടയപ്പെടുക' എന്നതാണ് അറസ്റ്റ് എന്ന വാക്കിന്റെ അർത്ഥം. 'നിറുത്തുക' അഥവാ 'തടയുക' എന്നർത്ഥം വരുന്ന 'അററ്റർ' എന്ന ഫ്രഞ്ചുവാക്കിൽ നിന്നുമാണ് അറസ്റ്റ് എന്നവാക്ക് ഉത്ഭവിച്ചത്.
അവലംബം
വർഗ്ഗം:നിയമങ്ങൾ
സ്കാബീസ്
ആദ്യം അണുബാധ ഉണ്ടായി ഒരാൾ രണ്ടു മുതൽ ആറ് ആഴ്ചകൾക്കുള്ളിൽ ആദ്യം ലക്ഷണങ്ങൾ കാണിച്ചു തുടങ്ങുന്നു. തുടർന്ന് 24 മണിക്കൂറിനകം ലക്ഷണങ്ങൾ പൂർണ്ണമാകുന്നു. വിരലുകളുടെ ഇടയിൽ, കാൽപാദങ്ങളിൽ, കക്ഷം, വയറിന്റെ മടക്കുകളിൽ, ലിഗം, നിതംബം, സ്തനങ്ങളുടെ അടിയിൽ എന്നിവിടങ്ങളിലാണ് കൂടുതലായി കാണപ്പെടുന്നത്. മിക്കവരുടെയും ശരീരത്തിൽ S ആകൃതിയിൽ വരകൾ കാണപ്പെടുന്നു. പെർമെത്രിൻ ക്രീമുകളും ഐവർമെക്ടിൻ ഗുളികകൾ, ആന്റിഹിസ്റ്റമിൻ ഗുളികകൾ എന്നിവ ഇതിനെതിരയി ഉപയോഗിക്കുന്നു. രോഗം പിടിപ്പെട്ടവർ ഉപയോഗിച്ച വസ്ത്രങ്ങൾ, ബെഡ്ഷീറ്റുകൾ ഉപയോഗിച്ചാലും ഈ രോഗം പകരുന്നു. അതിനാൽ വസ്ത്രങ്ങൾ ചൂടുവെള്ളത്തിൽ പുഴുങ്ങി ഉപയോഗിക്കുന്നതാണ് ഉത്തമം. അല്ലെങ്കിൽ രോഗം വീണ്ടും വരാനും പകരാനും കാരണമാകുന്നു.
സൂചിമുനയേക്കാൾ ചെറുതാണ് രോഗം പരത്തുന്ന മൈറ്റുകൾ. 0.3mm-0.4mm മാത്രമാണ് പെൺ ജീവികളുടെ വലിപ്പം. മൈറ്റുകൾക്ക് കണ്ണുകൾ ഇല്ല. ആൺ ജീവികൾക്ക് ഇതിന്റെ പകുതിയെ വലിപ്പമുള്ളു. ചർമ്മത്തിനു പുറമേ എത്തിപ്പെടുന്ന പെൺമൈറ്റുകൾ ഉടൻ തന്നെ ചർമ്മം തുരന്ന് അകത്തേക്ക് പ്രവേശിക്കാൻ ശ്രമം തുടങ്ങുന്നു. ചർമ്മത്തെ ദ്രവിപ്പിച്ചു കളയാൻ കഴിവുള്ള ചില എൻസൈമുകൾ ഇവയുടെ ശരീരത്തിൽ ഉണ്ട്. ഇതിന്റെ സഹായത്തോടെ മൈറ്റുകൾ ചർമ്മം തുരന്ന് അകത്തു പ്രവേശിക്കുന്നു. ഏകദേശം ഒരു മണിക്കൂർ കൊണ്ട് ചർമ്മത്തിനുള്ളിൽ പ്രവേശിക്കുന്നു. ഉള്ളിലെത്തിയ മൈറ്റുകൾ ഉടൻ തന്നെ മുട്ട ഇടുവാൻ തുടങ്ങുന്നു. ഇതിനായി ചർമ്മത്തിനുള്ളിൽ ദ്വാരം ഉണ്ടാക്കുന്നു.1 സെന്റീമീറ്റർ വരെയുള്ള മാളങ്ങൾ വരെ തൊലിക്കടിയിൽ ഉണ്ടാക്കാറുണ്ട്. തൊലിയിലുണ്ടാക്കിയ ഓരോ ഓരോ കുഴിയിലും രണ്ടോ മൂന്നോ മുട്ടകൾ ഓരോ ദിവസവും ഇടുന്ന മൈറ്റുകൾ 30 ദിവസം കൊണ്ട് അറുപതു മുട്ടകൾവരെയിടുന്നു. മൂന്നു മുതൽ ഏഴു ആഴ്‌ചക്കുള്ളിൽ പക്വതയെത്തിയ മൈറ്റുകളായി ഇവ മാറും. മനുഷ്യചർമ്മത്തിനടിയിൽ വെച്ചുതന്നെയാണ് മൈറ്റുകൾ ജീവിതചക്രം പൂർത്തിയാക്കുക.
2 മാസത്തോളും ആയുസുള്ള മൈറ്റുകൾ ജീവിതകാലം മുഴുവൻ മുട്ടകളിടുന്നു. അവസാനം ദ്വാരത്തിന്റെ അറ്റത്തായി ഇവ ചത്തിരിക്കും. മൂന്നു മുതൽ എട്ടു ദിവസം കൊണ്ട് മുട്ട വിരിഞ്ഞു പുറത്തു വരുന്ന മൈറ്റുകൾ രണ്ട്-മൂന്ന് ആഴ്ചകൾ കൊണ്ട് വളർന്ന് വലുതാകുന്നു. ഇവയിലെ ആൺമൈറ്റുകൾ പെൺ‌മൈറ്റുകളെ തേടി പുറപ്പെടുന്നു. ആയുസ്സിൽ ഒരിക്കൽ മാത്രം ഇണ ചേരുന്ന അൺമൈറ്റുകളുടെ ആയുസ്സ് അതോടെ അവസാനിക്കുന്നു. പെൺമൈറ്റുകൾ ചർമ്മം തുരന്ന് മുട്ടയിടാൻ ആരംഭിക്കുന്നു.
വി.കെ. ആത്രേ
ജീവചരിത്രം
1939 ൽ ബാംഗ്ലൂരിലാണ് ആട്രെ ജനിച്ചത്. 1961 ൽ ബാംഗ്ലൂരിലെ യൂണിവേഴ്സിറ്റി വിശ്വേശ്വരയ്യ കോളേജ് ഓഫ് എഞ്ചിനീയറിംഗിൽ (യുവിസിഇ) നിന്ന് മൈക്കൽ സർവകലാശാലയുടെ ഭാഗമായി ഇലക്ട്രിക്കൽ എഞ്ചിനീയറിംഗിൽ ബി.ഇ പൂർത്തിയാക്കി. 1963 ൽ ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ (ഐ.ഐ.എസ്.സി) ബിരുദാനന്തര ബിരുദവും നേടി. 1967 ൽ കാനഡയിലെ വാട്ടർലൂ സർവകലാശാലയിൽ നിന്ന് ഇലക്ട്രിക്കൽ എഞ്ചിനീയറിംഗിൽ പിഎച്ച്ഡി നേടി. അതിനുശേഷം 1980 വരെ കാനഡയിലെ ഹാലിഫാക്സിലെ നോവ സ്കോട്ടിയയിലെ സാങ്കേതിക സർവകലാശാലയിൽ ഇലക്ട്രിക്കൽ എഞ്ചിനീയറിംഗ് പ്രൊഫസറായി ജോലി നോക്കി. 1977 വരെ ഐ.ഐ.എസ്.സിയിൽ വിസിറ്റിംഗ് പ്രൊഫസറായിരുന്നു. പ്രതിരോധ ഗവേഷണ വികസന സേവനത്തിലെ (ഡിആർഡിഎസ്) മുൻ അംഗമാണ്.
2000 ൽ അന്നത്തെ രാഷ്ട്രപതി കെ ആർ നാരായണൻ ആത്രെയ്ക്ക് പത്മഭൂഷൺ അവാർഡ് നൽകി. 2016 ലെ ഇന്ത്യയിലെ രണ്ടാമത്തെ പരമോന്നത സിവിലിയൻ അവാർഡായ പത്മവിഭൂഷൺ അവാർഡിന് അർഹനായി. ഹൗറയിലെ IIEST SHIBPUR ന്റെ ചെയർമാനാണ് അദ്ദേഹം.
കൂടുതൽ വായനയ്ക്ക്
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1939-ൽ ജനിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ
ആയിക്കുന്നം
കൊല്ലം ജില്ലയിൽ കുന്നത്തൂർ താലൂക്കിൽപെട്ട ശൂരനാട് തെക്ക് വില്ലേജിലെ ഒരു ഗ്രാമമാണ് ആയിക്കുന്നം. കൃഷിയും കശുവണ്ടിവ്യവസായവും ആണു ഇവിടുത്തെ പ്രധാന തൊഴിൽ മേഖല. ഒരു കാലത്ത് കയർ നിർമ്മാണം പായനെയ്ത്ത് തുടങ്ങിയവയും കുടിൽ വ്യവസായമായി ഉണ്ടായിരുന്നു. മറ്റു തൊട്ടടുത്ത പ്രധാന സ്ഥലങ്ങൾ ശാസ്താംകോട്ട ഭരണിക്കാവ് പതാരം കുമരഞ്ചിറ ഇവയാണ്. എസ്.പി.എം.യു.പി.എസ് ആണ് ഈ ഗ്രാമത്തിലുള്ള പ്രധാന വിദ്യാഭ്യാസ കേന്ദ്രം.
ജുനോനിയ ജെനോവേവ
നിംഫാലിഡേ എന്ന ചിത്രശലഭക്കുടുംബത്തിലെ ഒരു സ്പീഷീസ് ആണ് മാൻഗ്രൂവ് ബക്കീ എന്നുമറിയപ്പെടുന്ന ജുനോനിയ ജെനോവേവ. വടക്കേ അമേരിക്കയിൽ നിന്നും തെക്കൻ ന്യൂ മെക്സിക്കോ, തെക്കൻ അരിസോണ, തെക്കൻ ടെക്സസ്, തെക്കൻ ഫ്ലോറിഡ, ദക്ഷിണാഫ്രിക്ക എന്നിവിടങ്ങളിലും തെക്കോട്ട് വെസ്റ്റ് ഇൻഡീസ്, മെക്സിക്കോ, മദ്ധ്യ അമേരിക്ക, അർജന്റീന എന്നിവിടങ്ങളിലാണ് ഇത് കാണപ്പെടുന്നത്. തെക്ക് കിഴക്ക്, കാലിഫോർണിയ, സെൻട്രൽ ഫ്ലോറിഡ എന്നിവിടങ്ങളിൽ അപൂർവമായി ഇതിനെ കാണാം. കെയ്മാൻ ദ്വീപുകളിൽ ഇത് കരീബിയൻ ബക്കീ എന്നറിയപ്പെടുന്നു.
External links
വർഗ്ഗം:രോമപാദ ചിത്രശലഭങ്ങൾ
കമ്പിയില്ലാക്കമ്പി
സന്ദേശങ്ങൾ കമ്പികൾ വഴിയല്ലാതെ അയക്കുന്ന ലോകത്തിലെ ആദ്യത്തെ സം‌വിധാനമാണ്‌ കമ്പിയില്ലാക്കമ്പി (ഇംഗ്ലീഷ്: Wireless Telegraphy). കമ്പിയുടെ സഹായത്തോടെ വിവരങ്ങൾ കൈമാറിയിരുന്ന കമ്പിത്തപാൽ അഥവാ ടെലിഗ്രാഫ് സം‌വിധാനത്തിന്റെ പരിഷ്കൃതരൂപമായതിനാലാണ്‌ കമ്പിയില്ലാക്കമ്പി എന്ന പേരു വന്നത്. വിവരങ്ങൾ തൽസമയം ലോകത്തിന്റെ ഏതുകോണിലും എത്തിക്കാം എന്നതിനാൽ അടിയന്തര വിവരങ്ങൾ അറിയിക്കുന്നതിന് കമ്പിയില്ലാക്കമ്പി ഒരു പ്രധാന മാർഗ്ഗമായിരുന്നു. സന്ദേശം ലഭിക്കുന്ന ആളിന്റെ ഏറ്റവും അടുത്തുള്ള തപാൽ ആപ്പീസിലേക്ക് കമ്പിയില്ലാ കമ്പിയായി അയക്കുന്ന സന്ദേശം ഒരു കടലാസിൽ അച്ചടിച്ച് സന്ദേശം ലഭിക്കേണ്ട ആളിന്റെ വീട്ടിൽ എത്തിക്കുകയാണ് പതിവ്. അപകട വാർത്തകൾ അറിയിക്കുന്നതിനും മംഗള വാർത്തകൾ അറിയിക്കുന്നതിനും ചില അവസരങ്ങളിൽ ആശംസകൾ അറിയിക്കുന്നതിനും കമ്പിയില്ലാക്കമ്പി ഉപയോഗിക്കാറുണ്ട്. സൈനികാവശ്യങ്ങൾക്കും കമ്പിയില്ലാക്കമ്പിയുടെ ഉപയോഗം സാധാരണമായിരുന്നു.
സന്ദേശം കൈമാറുന്നതിനുള്ള കോഡ് ഭാഷകൾ
കമ്പിയില്ലാക്കമ്പി വഴി വിവരങ്ങൾ അയക്കുന്നതിനുള്ള കോഡ് ഭാഷയാണ് മോഴ്സ് കോഡ്. ഇംഗ്ലീഷ് അക്ഷരമാലയിലെ അക്ഷരങ്ങൾ ഡോട്ട്, ഡാഷ് എന്നിവയുടെ വിവിധ രീതിയിലുള്ള സം‌യോജനങ്ങൾ ആയി ആണ് അക്ഷരങ്ങൾ അയക്കുക. 1874 ൽ ബോഡോട്ട് എന്ന കോഡുഭാഷയും ടെലിഗ്രാഫിനായി ഉപയോഗിച്ചിരുന്നു. എന്നാൽ ഇക്കാലത്ത് സന്ദേശം ടെലിഫോൺ വഴിയാണ്‌ കമ്പിയില്ലാക്കമ്പി ഓഫീസുകളിൽ സന്ദേശം കൈമാറുന്നത്.
പേരിനു പിന്നിൽ
വൈദ്യുതവാഹിയായ കമ്പിയിലൂടെ സന്ദേശം കൈമാറുന്നതിനാൽ ടെലിഗ്രാഫ് സന്ദേശങ്ങളെ കേബിൾ അഥവാ വയർ എന്നാണ്‌ വിളിച്ചിരുന്നത്. മലയാളത്തിൽ കമ്പി എന്നും വിളിച്ചു. ഇത്തരം സന്ദേശങ്ങൾ കമ്പിയിലൂടെയല്ലാതെ കൈമാറാൻ തുടങ്ങിയപ്പോൾ കമ്പിയില്ലാക്കമ്പി എന്ന പേരുമായി.
ചിത്രസഞ്ചയം
വർഗ്ഗം:സാങ്കേതികം വർഗ്ഗം:വാർത്താവിനിമയം
തമിഴ്‌ചലച്ചിത്രം
ഇന്ത്യയിലെ തമിഴ് നാട്ടിലെ ചെന്നൈ ആസ്ഥാനമാക്കിയിട്ടുള്ള തമിഴ് ഭാഷാ ചലച്ചിത്രവ്യവസായത്തെയാണ്‌ തമിഴ് ചലച്ചിത്രവ്യവസായം എന്നറിയപ്പെടുന്നത്. ഇതിന്റെ പ്രധാന കേന്ദ്രം കോടമ്പാക്കം ആണ്‌. ഇതിന് സിനിമാലോകത്തെ പൊതുവെ വിളിക്കുന്ന പേരാണ് കോളിവുഡ്. ഇംഗ്ലീഷ്, ഹിന്ദി സിനിമാ മേഖലകളുടെ ചുവടു പിടിച്ചാണ് തമിഴ് സിനിമ ലോകം ഈ പേരു സ്വീകരിച്ചത്. ഇംഗ്ലീഷ് സിനിമാ മേഖലയെ ഹോളിവുഡ് എന്നും, ഹിന്ദി സിനിമാ മേഖലയെ ബോളിവുഡ് എന്നും അറിയപ്പെടുന്നു. ബോളിവുഡിനു ശേഷം വരുമാനത്തിലും, വിതരണത്തിലും ഇന്ത്യയിലെ ഏറ്റവും വലിയ ചലച്ചിത്രവ്യവസായമാണ്‌ തമിഴ് ചലച്ചിത്ര മേഖല. 1918ൽ ആർ നടരാജമുദലിയാർ നിർമ്മിച്ച നിശ്ശബ്ദ സിനിമ കീചകവധമാണ് തമിഴിലെ ചലച്ചിത്രം. 1931 ഒക്ടോബർ 31 ന് തമിഴിലെ ആദ്യ ശബ്ദചിത്രമായ കാളിദാസ് പുറത്തിറങ്ങി.1939ൽ മദ്രാസ് ഗവൺമെന്റ് എന്റർടെയ്ൻമെന്റ് ടാക്സ് ആക്ട് പാസാക്കി.
തമിഴ് സിനിമകൾ
സിനിമ               ---             സംവിധായകൻ
അവലംബം
വർഗ്ഗം:തമിഴ്‌ചലച്ചിത്രം വർഗ്ഗം:ഇന്ത്യൻ ചലച്ചിത്രം
തുർക്കി ജനത
യുറേഷ്യയുടെ വടക്കും മദ്ധ്യഭാഗത്തും പടിഞ്ഞാറുഭാഗത്തുമായി വസിക്കുന്ന ഒരു ജനവിഭാഗമാണ് തുർക്കിക് ജനത. തുർക്കിക് ഭാഷാകുടുംബത്തിൽപ്പെടുന്ന ഭാഷകളാണ് ഇവർ സംസാരിക്കുന്നത്. യഥാർത്ഥത്തിൽ തുർകിക് എന്നത് അസർബായ്‌ജാനി, കസാഖ്, തതാർ, കിർഗിസ്, തുർക്കിഷ്, തുർക്ക്മെൻ, ഉയ്‌ഘൂർ, ഉസ്‌ബെക് എന്നിങ്ങനെയുള്ള ഇപ്പോഴത്തെ ജനവിഭാഗങ്ങളേയും ഹൂണർ, ബുൾഗർ, കുമാൻ, അവാർ, സെൽ‌ജ്യൂക്, ഖസാർ, ഒട്ടോമൻ, മം‌ലൂക്, തിമൂർ, ഷിയോങ്ഗ്നു എന്നിങ്ങനെയുള്ള പുരാതനജനവിഭാഗങ്ങളേയും ഉൾപ്പെടുത്തി വിശാലാർത്ഥത്തിലാണ് പ്രയോഗിക്കുന്നത്.
യുറോപ്യന്മാരുടേയും മംഗോളിയരുടേയും സങ്കരവംശജരാണ് തുർക്കികൾ. പടിഞ്ഞാറൻ മംഗോളിയയിലെ അൾതായ് മലമ്പ്രദേശമാണ് തുർക്കികളുടെ ആദ്യകാലവാസസ്ഥലം. ഇവർ നായാടികളായിരുന്നു. പടിഞ്ഞാറോട്ട് നീങ്ങുന്തോറൂം ഇവർ കന്നുകാലിവളർത്തലിലധിഷ്ഠിതമായ നാടോടിജീവിതം സ്വായത്തമാക്കി. ആദ്യസഹസ്രാബ്ദത്തിന്റെ മദ്ധ്യത്തോടെ, മദ്ധ്യേഷ്യയിൽ മുഴുവൻ വ്യാപിച്ച് ഇവർ കാസ്പിയന്റെ തീരത്തെത്തി.
മിക്ക തുർക്കിക് ജനവിഭാഗങ്ങളും അവരുടെ പൗരാണികാവാസകേന്ദ്രമായ മദ്ധ്യേഷ്യയിൽ അധിവസിക്കുന്നു. എന്നാൽ കാലങ്ങളായുള്ള കുടിയേറ്റങ്ങളിലൂടെ തുർക്കികളും അവരുടെ ഭാഷകളും ഏഷ്യയുടേയും യുറോപ്പിന്റേയും പല ഭാഗങ്ങളിലേക്കും - പ്രത്യേകിച്ച് ഇന്നത്തെ തുർക്കിയിൽ - എത്തിച്ചേർന്നു. തുർക്കി എന്ന വാക്ക് മുകളിൽപ്പറഞ്ഞ എല്ലാ തുർകിക് ജനവിഭാഗങ്ങളേയും ഉദ്ദേശിക്കുന്നതുകൊണ്ട് തുർക്കി രാജ്യത്ത് അധിവസിക്കുന്ന തുർക്കികളെ പ്രത്യേകമായി സൂചിപ്പിക്കുന്നതിന് തുർക്കിഷ് എന്ന പദമാണ് പൊതുവേ ഉപയോഗിക്കുന്നത്.
പേര്
തുർക്കി എന്ന പദം ആദ്യമായി ഉപയോഗിച്ചത് ചൈനക്കാരാണെന്ന് കരുതുന്നു. ചൈനക്കാരെ സംബന്ധിച്ചിടത്തോളം അവരുടെ സാമ്രാജ്യത്തെ അസ്ഥിരപ്പെടുത്താൻ ശ്രമിച്ച എല്ലാ നാടോടിവംശജരേയും വിളിച്ചിരുന്ന പേരാണ് തുർക്കി എന്നത്.
ഭാഷ
അൾതായിക് ഭാഷാകുടുംബത്തിൽപ്പെട്ട തുർക്കി ഭാഷകൾ എന്നറിയപ്പെടുന്ന മദ്ധ്യേഷ്യയിൽ ഉടലെടുത്ത ഭാഷകളാണ് തുർക്കികളുടെ ഭാഷ. ചഗതായ്, തുർക്കിഷ് എന്നിവ ഈ കുടുംബത്തിൽപ്പെട്ട ഭാഷകളാണ്. തിമൂറി സാമ്രാജ്യസ്ഥാപകനായ തിമൂർ, ഷൈബാനി വംശത്തിലെ മുഹമ്മദ് ഷൈബാനി ഖാൻ തുടങ്ങിയ പ്രമുഖരായ ഭരണാധികാരികൾ തുർക്കി ഭാഷകളുടെ (ചഗതായ് ഭാഷയുടെ) പ്രോൽസാഹകരായിരുന്നു.
ദക്ഷിണേഷ്യയിൽ
അഫ്ഗാനിസ്താന്റെ ഒരു വലിയ ഭാഗം, ക്രിസ്ത്വാബ്ദത്തിന്റെ തുടക്കത്തിൽ നിയന്ത്രിച്ചിരുന്ന യൂഷികൾ, ഇവർ സിഥിയൻ ഭാഷ സംസാരിച്ചിരുന്നെങ്കിലും തുർക്കികളായിരുന്നു എന്ന് വിശ്വസിക്കുന്നുണ്ട്.
ആറാം നൂറ്റാണ്ടിന്റെ മദ്ധ്യത്തോടെ തുർക്കിക് വംശീയർ, ഇന്നത്തെ അഫ്ഘാനിസ്താന്റെ വടക്കൻ അർതിർത്തിപ്രദേശത്ത് കണ്ടുതുടങ്ങി. 550/60 കാലത്ത് യാബ്ഘു, ഇസ്താമി, സിൻ‌ജിബു എന്നീ പേരുകളിൽ അറിയപ്പെടുന്ന തുർക്കി നേതാവിന്റെ നേതൃത്വത്തിൽ ബാക്ട്രിയ പ്രദേശത്തെ ഹെഫ്തലൈറ്റുകളെ ആക്രമിച്ച് ഈ മേഖലയിൽ അധികാരം പിടിച്ചെടുത്തു. ഇതോടെ മേഖലയിലെ ഹെഫ്തലൈറ്റുകളുടെ പ്രഭാവം അസ്തമിച്ചു. ആദ്യകാലത്ത് തുർക്കിക് വംശജർക്ക് വലിയ വിജയം കൈവരിക്കാനായില്ലെങ്കിലും ഇസ്താമിയുടെ പിൻ‌ഗാമിയായിരുന്ന താർദുവിന്റെ കാലത്ത് ഇവർക്ക് തെക്ക് ഹെറാത്ത് വരെ അധീനതയിലാക്കാൻ സാധിച്ചു.
588/90-ൽ സസാനിയൻ സേനാനായകൻ ബ്രഹാം ചുബിൻ (ബ്രഹാം ആറാമൻ) (ഇദ്ദേഹം പിൽക്കാലത്ത് രാജാവായിരുന്നു) തുർക്കിക് സേനയെ പരാജയപ്പെടുത്തി ബാൾഖ് വരെയുള്ള മേഖല തുർക്കികളിൽ നിന്നും പിടിച്ചെടുത്തു. എന്നാൽ സസാനിയൻ രാജാവ് ഖുസ്രോ രണ്ടാമന്റെ കാലത്ത് (ഭരണകാലം 590-628) തുർക്കിക് വംശജർ, ഹെഫ്തലൈറ്റുകളുടെ സഹായത്തോടെ സസാനിയന്മാരെ പരാജയപ്പെടുത്തി. ഇന്നത്തെ ടെഹ്രാനിനടുത്തുള്ള റായ്യ്, ഇസ്‌ഫാഹാൻ എന്നിവിടങ്ങളിൽ എത്തിച്ചേന്നു. തുർക്കികൾ പിന്നീട് തോൽപ്പിക്കപ്പെട്ടെങ്കിലും, മുൻപ് ഹെഫ്തലൈറ്റുകൾ പിടിച്ചടക്കിയിരുന്ന പ്രദേശങ്ങൾ മുഴുവനും തുർക്കിക് വംശജർ പിന്നീടും അധീനതയിൽ വച്ചിരുന്നു.
630-ആമാണ്ടിൽ ഷ്വാൻ ത്സാങ്ങിന്റെ സന്ദർശനവേശയിൽ ഇന്നത്തെ അഫ്ഘാനിസ്താന്റെ വടക്കൻ ഭാഗങ്ങൾ മുഴുവൻ തുർക്കി വംശജരുടെ നിയന്ത്രണത്തിലായിരുന്നു. ഇക്കാലത്ത് കാബൂളിലും സാബൂളിസ്ഥാനിലും തുർക്കികളോ ഹൂണരോ ആയിരുന്നു ഭരിച്ചിരുന്നത് എന്നും കണക്കാക്കുന്നു. പിൽക്കാലത്ത്, ഇറാനിയൻ പീഠഭൂമിയുടെ കിഴക്കുഭാഗം വരെ ആധിപത്യം പുലർത്താനാരംഭിച്ച ചൈനക്കാരെ തുർക്കികൾ പരാജയപ്പെടുത്തുകയും ചെയ്തിട്ടുണ്ട്.
ഇന്നത്തെ അവസ്ഥ
ഇന്ന് ഹിന്ദുകുഷിന് തെക്കുള്ള പ്രദേശങ്ങളിൽ നിന്ന് തുർക്കികൾ അപ്രത്യക്ഷരായെങ്കിലും പഷ്തൂണുകളടക്കമുള്ള മേഖലയിലെ മറ്റു ജനവംശങ്ങളിൽ ഇവരുടെ കലർപ്പ് പ്രകടമാണ്. ഹിന്ദുകുഷിന് വടക്ക് തതാർ അഥവാ തുർക്കിക് പാരമ്പര്യമുള്ളവരുടെ ഒരു വലിയ വിഭാഗം ജനങ്ങളുണ്ടെങ്കിലും, വിവിധ വിദേശജനവിഭാഗങ്ങൾ ഇവരിൽ അലിഞ്ഞു ചേർന്നിട്ടുണ്ട്. ഇതിൽ ഏറ്റവും പ്രധാനപ്പെട്ടതും അംഗസംഖ്യയേറിയതുമായ ഒരു വിഭാഗമാണ് ഉസ്ബെക്കുകൾ. അഫ്ഗാൻ തുർക്കിസ്താനിൽ പടിഞ്ഞാറ്‌ മുർഘാബ് നദി മുതൽ കിഴക്ക് ഫൈസാബാദ് വരെയുള്ള ഭാഗങ്ങളിൽ ഇവരെ കണ്ടുവരുന്നു.
അമു ദര്യയുടെ തെക്കൻ തീരത്ത് കാണുന്ന മറ്റൊരു തുർക്കിക് വിഭാഗമാണ് തുർക്ക്മെൻ. നദിയുടെ ഉൽഭവസ്ഥാനത്ത്, വഖാനിൽ കാണപ്പെടുന്ന കിർഗിസ് വിഭാഗവും തുർക്കിക് പാരമ്പര്യമുള്ളവരാണെന്ന് കരുതുന്നു. ഖസാക്കുകൾ, കാർലൂക്കുകൾ, ചഗതായികൾ എന്നിങ്ങനെ വിവിധ തുർക്കിക് വിഭാഗങ്ങൾ വടക്കൻ അഫ്ഗാനിസ്താനിൽ കാണുന്നു. അമു ദര്യ തടത്തിലെ തുർക്കികൾ, സുന്നി മുസ്ലീങ്ങളാണ്. ഇന്നത്തെ തുർക്കിയിലെ തുർക്കിഷ് ഭാഷയുമായി ചെറിയ സാമ്യമുള്ള ഒരു ഭാഷയാണ് ഇവിടുത്തെ തുർക്കികൾ സംസാരിക്കുന്നത്. ഈ ഭാഷയിൽ, പേർഷ്യനിൽ നിന്നുള്ള പദങ്ങളും ഇഴുകിച്ചേർന്നിട്ടുണ്ട്.
പടിഞ്ഞാറൻ തുർക്കികൾ
ഉസ്മാൻലി തുർക്കികൾ അഥവാ ഓട്ടൊമൻ തുർക്കികൾ, ഓഗുസ് സഖ്യത്തിൽ (ഗുസ്) നേതൃനിരയിലായിരുന്ന സെൽജ്യൂക്ക് തുർക്കികൾ എന്നീ രണ്ടു തുർക്കി വിഭാഗങ്ങളാണ്‌കിഴക്കൻ യൂറോപ്പിലും പടിഞ്ഞാറൻ ഏഷ്യയിലും കണ്ടുവരുന്ന പ്രധാനപ്പെട്ട രണ്ട് തുർക്കി വിഭാഗങ്ങൾ. ഇവർ പടിഞ്ഞാറൻ തുർക്കികൾ എന്നും അറിയപ്പെടുന്നു. കിഴക്കൻ/മദ്ധ്യേഷ്യൻ തുർക്കികളിൽ നിന്നും ഇവർ വ്യത്യസ്തരാണ്.
പതിനൊന്നാം നൂറ്റാണ്ടിൽ ദക്ഷിണേഷ്യയിൽ നിന്നുമെത്തിയ സെൽജ്യൂക്ക് തുർക്കികളാണ്, ഇന്നത്തെ തുർക്കി രാജ്യം അവരുടെ അധീനതയിലാക്കിയത്. ഇതിനുശേഷം ഈ ജനവിഭാഗത്തിന്റെ പേരുതന്നെ രാജ്യത്തിനും നൽകപ്പെട്ടു.
തുർക്കി അടിമകൾ
ഒമ്പത്, പത്ത് നൂറ്റാണ്ടുകളിൽ പ്രത്യേകിച്ച് സമാനികളുടെ ഭരണകാലത്ത് ഇറാനിയൻ പീഠഭൂമിയിലും ദക്ഷിണമദ്ധ്യേഷ്യയിലും അടിമക്കച്ചവടം വ്യാപകമായിരുന്നു. തുർക്കി വംശജരായ നിരവധിയാളുകളെ സൈനികരായും മറ്റു ജോലികൾക്കായും അടിമകളായി ഇക്കാലത്ത് വിൽപ്പന നടത്തിയിരുന്നു. ഇതുവഴി ഇറാനിയൻ പീഠഭൂമിയിലും അറേബ്യയിലും വരെ തുർക്കിക് വംശജരുടെ എണ്ണം ഗണ്യമായി വർദ്ധിച്ചിരുന്നു. മേഖലയിലെ മിക്ക ഭരണാധികാരികളും ഇത്തരത്തിലുള്ള അടിമകളെ വളരെയേറെ ആശ്രയിച്ചിരുന്നു.
മം‌ലൂക്ക് എന്നു വിളിക്കപ്പെടുന്ന ഇത്തരം ചില അടിമകളായ സൈനികനേതാക്കൾ തങ്ങളുടെ ഉടമയെ അട്ടിമറിച്ച് സ്വാതന്ത്ര്യം പ്രഖ്യാപിച്ചിട്ടുണ്ട്. ഈജിപ്തിൽ തുലുനിദ് സാമ്രാജ്യം സ്ഥാപിച്ച് അഹ്മദ് ഇബ്ൻ തുലുൻ (ഭരണകാലം 868-884) ഇങ്ങനെ സ്വാതന്ത്ര്യം പ്രാപിച്ച ഒരു തുർക്കിക് അടിമയാണ്. ഇദ്ദേഹത്തിന്റെ പിതാവിനെ ബുഖാറയിൽ നിന്നും ബാഗ്ദാദിലേക്ക് കപ്പമായി അയച്ചതാണ്. അഹ്മദ് ഇബ്ൻ തുലുൻ ആണ് കെയ്രോയിൽ ഇബ്ൻ തുലുൻ മോസ്ക് പണീകഴിപ്പിച്ചത്.
ഗസ്നവി സാമ്രാജ്യത്തിന്റെ സ്ഥാപകനായിരുന്ന അൽ‌പ്‌റ്റ്‌ജിനും, ഇത്തരത്തിൽ ഖുറാസാനിലെ സമാനികളുടെ സേനാനായകനായിരുന്ന ഒരു തുർക്കിക് അടിമയാണ്.
ചാരച്ചെന്നായയുടെ ഐതിഹ്യം
തുർക്കികൾക്കിടയിൽ പ്രചാരമുള്ള ഐതിഹ്യമനുസരിച്ച് തുർക്കികളുടെ പുരാതനവാസസ്ഥലമായ തുറാനിൽ (തുറാനിൽ അൾത്തായ് മലകളൂം ഗോബി മരുഭൂമിയും ഉൾപ്പെടുന്നു) നിന്നും തുടങ്ങുന്ന അവരുടെ കുടിയേറ്റങ്ങളിലെല്ലാം അവരുടെ പൂർവികരെ നയിച്ചത് ഒരു ചാരച്ചെന്നായ് ആണ്.
Land and water area (excluding Caspian Sea)
This list includes dependent territories within their sovereign states (including uninhabited territories), but does not include claims on Antarctica. EEZ+TIA is exclusive economic zone (EEZ) plus total internal area (TIA) which includes land and internal waters.
അവലംബം
Törki xalıqlar
അയ്യപ്പൻപിള്ള അജയഘോഷ്
ഗവേഷണങ്ങൾ
അജയഘോഷിന്റെ ഗവേഷണങ്ങൾ പ്രധാനമായും സരാറോമ്യൂക്ലാർ രസതന്ത്ര, കീമോസെൻസറുകൾ, കുറഞ്ഞ ബാൻഡ്-ഗ്യാപ് പോളിമർമാർ, ഫ്ലൂറസന്റ് ഗെലസ്, ഓർഗാനിക് നാനോസ്ട്രാറ്റ്സ് ആൻഡ് ഫോട്ടോറസ് പ്രതികരണ സംവിധാനങ്ങളിലാണ്. സൂപ്പർമലെക്യുലർ ആർക്കിടെക്ചർ, ലൈറ്റ് ഇൻപുൻഡ് സെന്സര് സിസ്റ്റങ്ങൾ എന്നിവയെക്കുറിച്ച് വിപുലമായ ഗവേഷണങ്ങൾ നടത്തുകയും ചെയ്തു. ഭാരതത്തിൽ മോളിക്യുലർ സെൽഫ് അസ്സോസ്സിയേഷന്റെ പഠനത്തിലും, പുതിയ ഒരു കൂട്ടായ്മയുടെ സൃഷ്ടിയും പ്രവർത്തിക്കുന്നു. സ്വയം പ്രവർത്തിപ്പിക്കുന്ന തന്മാത്രകൾ ഉപയോഗിച്ച് വലിയ തന്മാത്രകളുടെ ഘടന രൂപകല്പന ചെയ്യുകയും പ്രകടമാക്കുകയും ചെയ്തു. ലൈറ്റ് വിളവെടുപ്പ്, സെൻസിംഗ്, ഇമേജിംഗ്, സെക്യൂരിറ്റി എന്നിവയിൽ പ്രയോഗങ്ങളിൽ ഉപയോഗിച്ചിരിക്കുന്നതായി റിപ്പോർട്ടുചെയ്തിരിക്കുന്ന താപനില പോലെയുള്ള ബാഹ്യ ഘടകങ്ങളെ നിയന്ത്രിക്കുന്നതിലൂടെ വൈദ്യുതി കണ്ടബിഡീവിയെ നിയന്ത്രിക്കാൻ. ഫിനാൻഷ്യൽ പീനിലിനിനൈൻലൈൻ രൂപകൽപ്പനയിലെ നിർമ്മാണശാലകളിൽ നിന്ന് രൂപകൽപ്പന ചെയ്ത ആദ്യത്തെ ശാസ്ത്രജ്ഞനായിരുന്നു അദ്ദേഹം. ഫസ്റ്റ് പെന്നിയിൽ വിനിമയം അടിസ്ഥാനമാക്കിയ ഓർഗനോക്കൾ: സ്വയം നിർമ്മിത നാനോസ്ട്രക്ടറുകൾ കോഓപ്പറേറ്റഡ് ഹൈഡ്രജൻ ബോണ്ടിംഗ് ആൻഡ് π സ്റ്റാാക്കിങ്  എന്ന തന്റെ ലേഖനത്തിൽ വിശദീകരിച്ചിട്ടുണ്ട്. 2001-ൽ പ്രസിദ്ധീകരിച്ചു. ആദ്യത്തെ ഫിനെലിനവി വിനൈൽ അടിസ്ഥാനപ്പെടുത്തിയ ഓർഗനോജുകൾ: സഹകരണ ഹൈഡ്രജൻ ബോണ്ടിംഗ്, π- സ്റ്റാക്കിംഗ് വഴി സ്വയം സംഘടിപ്പിച്ച നാനോസ്ട്രക്ചറുകൾ"ഫസ്റ്റ് പെന്നിയിൽ വെയിൻ അധിഷ്ഠിത ഓർഗനോക്ലുകൾ: കോ-ഓപ്പറേറ്റീവ് ഹൈഡ്രജൻ ബോണ്ടിംഗ് ആൻഡ് π- സ്റ്റാക്കിംഗ് വഴി സ്വയം കൂട്ടിച്ചേർക്കപ്പെട്ട നാനോസ്ട്രക്ചറുകൾ അദ്ദേഹത്തിന്റെ ഗവേഷണങ്ങളുടെ വ്യാവസായിക പ്രയോഗങ്ങളിലൊന്നായ രഹസ്യ എഴുത്തുകാരൻ, ഒരു പോളിസൈറൈൻ ഫിലിമിൽ ഉൾക്കൊള്ളിക്കപ്പെടുന്ന ഫ്ലൂറസന്റ് ഗാലേറ്റർ ഉപയോഗിച്ച് രഹസ്യ ഡോക്യുമെന്റേഷനായി ഉപയോഗപ്രദമായ, നശിപ്പിക്കാവുന്ന ഫ്ലൂറസന്റ് ഇമേജുകൾ, ഈ പ്രക്രിയ അദ്ദേഹത്തിന്റെ ടീം വികസിപ്പിച്ചെടുത്തു.   നിരവധി പഠനറിപ്പോർട്ടുകളിൽ അദ്ദേഹത്തിന്റെ പഠനങ്ങൾ രേഖപ്പെടുത്തിയിട്ടുണ്ട്.
തൃഷ്ണ (ചലച്ചിതം)
ജെ എം ജെ ആർട്സിന്റെ ബാനറിൽ എം.ടി. വാസുദേവൻ നായർ കഥയും തിരക്കഥയും സംഭാഷണവുമെഴുതി ഐ.വി. ശശി സംവിധാനം ചെയ്ത മലയാളചലച്ചിത്രമാണ് തൃഷ്ണ. മമ്മൂട്ടി, രതീഷ്, രാജലക്ഷ്മി, സ്വപ്ന, മല്ലിക സുകുമാരൻ തുടങ്ങിയവർ പ്രധാനവേഷങ്ങളിൽ അഭിനയിച്ച ഈ ചിത്രം 1981 ഒക്ടോബർ 30ന് തിയേറ്ററുകളിലെത്തി. ശ്യാം സംഗീതസംവിധാനം നിർവഹിച്ചു
കഥാംശം
ധനികനും സ്വഭാവദൂഷ്യമുള്ള ചെറുപ്പക്കാരനുമായ ദാസ് (മമ്മൂട്ടി), അഭിസാരികയായ ജയ്ശ്രീ (സ്വപ്ന) യുമായി കൊടൈക്കനാലിലെ തന്റെ ബംഗ്ലാവിൽ എത്തുന്നു. പരിചാരകനായ പരമേശ്വരനും (ശങ്കരാടി) അദ്ദേഹത്തിന്റെ തമിഴ്നാട്ടുകാരിയായ ഭാര്യ കണ്ണമ്മയും (മല്ലിക സുകുമാരൻ) ചേർന്നാണ് ബംഗ്ലാവ് നോക്കിനടത്തുന്നത്. പരമേശ്വരന് ഗോപൻ (രാജ്കുമാർ) എന്നുപേരുള്ള ഒരു മകനുണ്ട്. അയാൾ അവിടെനിന്ന് മാറി വിദേശികൾക്ക് ഒരു ഗൈഡ് ആയി ജോലി ചെയ്യുകയാണ്. തന്റെ മുതലാളിക്ക് ചീത്തപ്പേരുണ്ടാകാതിരിക്കാൻ ജയ്ശ്രീ ദാസിന്റെ ഭാര്യയാണെന്ന് പരമേശ്വരൻ ഇരുവരോടും കള്ളംപറയുന്നു. താൻ വിലകൊടുത്തുവാങ്ങിയ ജയശ്രീയെ അവസരം കിട്ടുമ്പോഴെല്ലാം അവഹേളിക്കാനുള്ള അവകാശം തനിക്കുണ്ടെന്ന് ദാസ് കരുതുന്നു. ലൈംഗികതയല്ലാതെ, അവർക്കിടയിൽ മറ്റു ബന്ധങ്ങളൊന്നുമില്ല.